‘Jadi Bijaklah Macam Daddy’ – Azhar Sulaiman Nasihat Anaknya Secara Terbuka Selepas Leona Cetus Kontroversi

Baru-baru ini, anak kepada pelakon Azhar Sulaiman iaitu Kasih Iris Leona sekali lagi mencetuskan kontroversi apabila memakai bikini putih ketika sedang mandi manda di sebatang sungai semasa percutiannya bersama rakan di Warleigh Weir, United Kingdom.

Susulan itu, Leona telah dikecam hebat netizen dan ada netizen yang mengatakan bahawa Azhar tidak menasihati anaknya itu. Oleh itu, Azhar dalam satu video TikTok tampil menasihati anaknya secara terbuka.

♬ original sound – AzharSulaiman – AzharSulaiman

Menurut Azhar,‘rahsia’ untuk terus dikenali dan diingati peminat adalah sentiasa sensitif dan peka dengan apa yang ditunjukkan dalam media sosial.

“Jadi bijak la, macam Daddy kalau pergi parti, pergi Changkat ke berjimba ke, private party, tak kongsi di media sosial.” ujar Azhar.

Menjengah ke ruangan komen, segelintir netizen merasakan Azhar sudah mencuba untuk menjadi bapa yang terbaik untuk anak-anaknya tetapi tindakan anaknya itu bukanlah boleh dikawal sepenuhnya.


Jadi ‘First Responder’, Netizen Puji Kecekapan Abang foodpanda Bantu Potong Pokok Tumbang

Rider penghantar makanan merupakan antara pengguna jalan raya yang banyak menghabiskan masa di atas jalan raya. Jadi tidak terkejutlah jika kita sentiasa nampak kelibat mereka di dalam video-video yang tular.

Terbaharu, seorang penghantar makananan dirakam sedang bertungkus-lumus memotong pokok tumbang yang menutup sebahagian lorong jalan sehingga mengganggu aliran trafik.

Perkongsian video itu telah mendapat perhatian warganet yang memuji ‘Abang foodpanda’ itu kerana mencuri sedikit masa untuk membantu memotong serta mengalihkan pokok yang tumbang di tempat kejadian.

Tambah orang ramai lagi, mereka cukup kagum dengan rider penghantar makanan yang sentiasa menjadi ‘First Responder’ dalam membantu orang awam sekiranya berlaku apa-apa masalah.

Ini bukan kali pertama rider penghantar makanan dirakam sedang membantu orang ramai, sebelum ini ada yang pernah bantu polis kejar suspek melarikan diri, cuba selamatkan pemandu pitam dan selamatkan satu keluarga daripada lemas.

Semoga setiap kebaikkan yang mereka lakukan akan dibalas dengan rezeki lebih baik dan bertambah pada masa akan datang.

Baca lagi kisah-kisah lain mengenai rider penghantar makanan yang pernah menjadi ‘First Responder’ semasa berlakunya insiden kemalangan.

Grab Cari ‘Abang Rider Kajang’, Hero Cuba Selamatkan Pemandu Hilux Pitam

Selamatkan Keluarga Daripada Lemas, Kumpulan ‘Rider’ GrabFood Ini Berjaya Raih Pujian Netizen

Netizen Puji Tindakan Berani Abang Rider ‘Bantu’ Tangkap Individu Dicari Polis Johor


Jadi Hero Kepada Mangsa Buli Siber Yang Lain, Netizen Puji Keberanian Azfar Berdepan Pembulinya

Semalam kecoh di media sosial apabila Azfar Firdaus dengan tenang berdepan dengan pembulinya dahulu secara ‘live’ di televisyen. Perkara ini telah berjaya mendapat perhatian netizen.

Rata-rata netizen memuji Azfar kerana keberanian beliau berhadapan secara tenang dengan pembulinya satu ketika dahulu. Malah, ada yang mengatakan tindakan Azfar tidaklah melampau dan tindakan beliau hanyalah sebagai satu medium untuk pertahankan diri.

I watched the live interview. @Azfarovski was defending himself. Although the truth is bitter to swallow. He must said it to defend other albinos that exists. The guy still cyberbullying him even after the live program. Just see what he tweeted after the interview. unbelievable..

— fynazfynaz (@fynazfynaz) October 28, 2019

Personally, i suka cara you @Azfarovski . Kalau nak ikut sakit hati, maybe lagi teruk masa life tadi kan you bagi. But you chill, bila dia tak bg respond sgt, you continue with your words and message. Thanks for being our guest in MHI.

— Anim Ezati Rizki (@AnimRizki) October 28, 2019

I’ve seen your growth and I’m proud of you, superstar. Everybody made mistakes in the past cus we didn’t know better, myself included. We’re all humans, prone to faults & it takes great strength for people to learn from it. You deserve all the love & support ❤

— nalisa alia amin (@nalisaaa) October 28, 2019

Bagi anda yang tidak tahu, dalam satu temu bicara Malaysia Hari Ini yang membincangkan topik body shaming  ketemukan Azfar dengan Shazwan yang pernah berkata kurang enak kepadanya sebelumnya ini.

Rata-rata netizen terkejut apabila mengetahui akan hal tersebut dan berlaku sedikit perbalahan antara netizen kerana ada yang mengatakan Azfar tidak patut berbuat demikian secara ‘live’ dan juga sebaliknya.

Imagine, getting invited to talk and share about your experience being body shamed by others then Suddenly! you get called out for body shaming other people too. On. Live. Television.

The man, the myth, the legend. THE ABSOLUTE MAD LAD @Azfarovski . Fuck that sado piece of shit

— jamalul. (@ShadiqJamaludin) October 28, 2019

Actually kan when he called out that guy on national tv, he opens doors for people to cyber bully that guy (which u can clearly see now ramai yg attack the other guy)

So macam…. hmmmmm you are not the better person here. And also you didn’t put an end to anything pun……

— Sakinah Al-Habshee🌻🇲🇾 (@serenitysakinah) October 28, 2019

Sebab tu aku percaya ramai yang suka carut/ugut orang kat socmed memang 99% tak akan berani cakap depan-depan.@Azfarovski is not cancelling the guy.

He maturedly handled the topic with an example to drive the point home.

It's a lesson for all jaguh kampung. https://t.co/INJH3fCOBB

— Jaja Shah-Mohen 🏳🌈 (@jajashahmohen) October 28, 2019

I think I need to clear the air. He did tweet something hurtful in the past but he apologized already.

Most importantly, he didnt make me suicidal. It was other factors.

— Arlina (@arlinabanana) October 28, 2019

Malah, ada juga yang mengatakan bahawa Azfar pernah juga ‘body shaming’ orang lain tetapi tidak pula diperkatakan. Akan tetapi, mangsa body shaming Azfar ada tampil mengatakan bahawa Azfar pernah meminta maaf kepadanya.

Apa-apa pun, diharap kedua-dua pihak ini dapat berbaik dan menyelesaikan permasalahan mereka. Kita haruslah menjadikan kisah mereka sebagai satu pengajaran dan tidak menyalahgunakan media sosial.

Ingin ketahui apa yang berlaku sebenarnya? Klik pautan di bawah untuk ketahui lebih lanjut.

Lihat Mangsa Buli Siber Ini Dengan Tenang Berdepan Pembulinya Secara ‘Live’ Di Televisyen

9 Pihak Diminta Bayar RM616,634 Kerana Kes Buli

Alif Satar Dipuji Pertahankan Rakan Sepentas Daripada Gurauan ‘Body Shaming’


Jadi ‘Ikon’ Orang Tak Puasa, Anak Bell Ngasri Kena Senda Di Sekolah

18 Puasa di Kampong Pisang arahan Mamat Khalid telah memberi kesan yang positif dikalangan para peminat. Yang turut menerima tempias ini, sudah tentulah Bell Ngasri, pelakon yang mencuri tumpuan dengan gelagat ‘yak yak yay’ dan geng plastik hitam.

Dia yang membawa watak Barkoba bukan sahaja berjaya menguasai watak orang yang tidak berpuasa, tetapi telah diangkat sebagai ‘ikon’ orang yang tidak berpuasa.

Dalam satu temubual dengan Berita Harian, Bell sendiri rasa lucu dengan tempias yang diterima olehnya sehingga Barkoba menjadi sebutan netizen sepanjang bulan puasa.

Apa yang dia terkejut adalah sebahagian mereka yang menonton cerita 18 Puasa di Kampong Pisang telah menjadikan Barkoba sebagai ‘ikon’ orang yang tidak berpuasa.

“Apapun sahaja gelaran yang diberikan, saya harap penonton dapat melihat watak ini daripada sudut positif. Seperti dipaparkan dalam filem ini, jika tidak puasa masuk dalam neraka,” katanya kepada Berita Harian.

Selain itu, penangan watak Barkoba ini turut dirasai oleh anak-anaknya apabila ia menjadi bahan sendaan di sekolah.

Bell dalam temubual menambah bahawa dia merasa lucu apabila anak-anaknya pulang ke rumah dari sekolah dan mengadu bahawa kawan sekolah mereka menganggap dia tidak berpuasa disebabkan watak Barkoba.

Tetapi dia berbangga kerana anak-anaknya faham bahawa kerja bapa mereka adalah seorang pelakon dan apa yang terjadi di layar adalah lakonan semata. Bell juga berkata bahawa anak-anaknya tidak ambil serius dengan sendaan yang dibuat oleh rakan sekolah mereka.

Untuk rekod, filem 18 Puasa di Kampong Pisang berjaya meraih kutipan RM1 juta hanya dalam tempoh tiga hari ia ditayangkan bermula 15 April lalu di platfrom Astro First, saluran 480. Karya ini merupakan gabungan daripada dua ‘masterpiece’ pengarah Mamat Khalid, iaitu Kampong Pisang serta 16 dan 17 Puasa.

Bermula sebagai jenaka, lokasi popular ‘geng plastik hitam’ akhirnya diserbu Jabatan Agama Islam Perak. Klik pautan di bawah untuk membaca.

Bermula Sebagai Jenaka, Lokasi Popular ‘Geng Plastik Hitam’ Akhirnya Diserbu Jabatan Agama Islam Perak

7 Babak ‘Rare’ Dalam Rock Bro Dikongsi Mamat Khalid Yang Anda Tidak Pernah Lihat

Mamat Khalid Perjelas Realiti Agihan Kutipan Dalam Industri Filem Tanah Air


5 Peralatan Tambahan Untuk Kereta Yang Wajar Dimiliki Zaman Sekarang

Kereta boleh dikira sebagai aset yang sangat berharga pada zaman sekarang. Banyak perkara yang boleh dilakukan dengan kereta, nak dapat pendapatan lebih dengan kereta pun boleh. Contohnya buat servis kereta sewa, ambil upah hantar barang, jadi pemandu Grabcar atau Uber dan banyak lagi. Jadi, bila sudah ada kereta sendiri mesti kena jaga elok-elok.

Jika sebelum ini kami pernah terbitkan artikel berkenaan 22 tip asas penjagaan kereta, kali ini kami kongsikan pula 5 peralatan tambahan untuk kereta yang wajar dimiliki zaman sekarang. Seiringn dengan kemajuan teknologi hari ini, kesemua peralatan-peralatan ini dicipta untuk bantu memudahkan anda.

Baca: Jangan Berani Miliki Kereta Sendiri Kalau Tidak Tahu 22 Perkara Penting Ini

Zaman sekarang sepatutnya semua kereta memiliki Dashboard Camera (Dashcam). Pada asalnya, ia dicipta berfungsi sebagai bukti untuk kemalangan yang melibatkan kereta. Uniknya, dashcam dilengkapi dengan teknologi continuous loop. Ini bermakna dashcam tidak akan kehabisan memori untuk menyimpan video kerana sistem ini secara automatik akan memadam rakaman paling awal dan akan menyimpan rakaman terkini.

Untuk dashcam terbaik pada harga mampu milik, tidak ragu lagi kami untuk syorkan anda dashcam Xiaomi Mijia. Seperti yang sedia maklum, jenama keluaran China ini antara yang berteknologi tinggi dan setanding jenama antarabangsa yang lain. Kini Lazada sedang membuat potongan harga sebanyak 52% untuk produk dashcam Xiaomi Mijia, inilah waktu sesuai untuk anda memilikinya. Boleh dapatkan di sini.

Penggunaan telefon pintar yang semakin rancak pada hari ini menyebabkan kami letak pengecas telefon kereta sebagai alat tambahan yang wajar dimiliki oleh semua pemilik kereta suapaya anda boleh guna pada waktu-waktu kecemasan. Orang yang jenis sedar diri pun belum tentu boleh sedar kehabisan beteri. Ada banyak jenis pengecas telefon untuk kereta, tapi kami lebih suka yang ini.

Sebabnya, boleh cas 2 telefon sekaligus dalam satu masa dan paling penting terdapat meter bacaan bateri untuk anda pantau keupayaan bateri kereta anda. Senang nak tahu bateri kong ke tidak. Alat cool ini boleh dimiliki pada harga serendah RM20.90 sahaja, dapatkan di sini.

Menggunakan telefon ketika sedang memandu memang bahaya. Jadi, sediakan tempat khas di dalam kereta untuk telefon anda. Antara penggunaan car holder untuk telefon, jenis pad holder lebih disyorkan. Lebih mudah untuk anda ambil dan simpan telefon. Pad holder anti-slip ini boleh didapati pada harga RM15 seunit, dapatkan di sini.

Adakah anda jenis yang suka simpan bermacam-macam benda dalam kereta? Jika ya, anda patut miliki poket ini. Multi organizer pocket ini bantu anda simpan barang di dalam kereta dengan lebih tersusun, kereta pun nampak lebih kemas dan bersih. Diperbuat daripada PU Leather, ia lebih senang dibersihkan daripada yang diperbuat daripada kain. Pada harga RM56.80, ia satu tawaran menarik oleh Lazada. Boleh dapatkan di sini.

Yang terakhir, vakum kereta untuk anda pastikan kereta sentiasa bersih. Dengan kuasa 90W sudah memadai untuk sedut habuk dan sisa-sisa sampah kecil di dalam kereta. Berbeza dengan vakum kereta 60W yang lain, vakum jenis ini lebih mudah untuk anda bersihkan habuk yang terperangkap dalam dust collector. Boleh dapatkan vakum ini pada harga RM39.90 di sini.


Jadi Kegilaan Netizen, Ini Resipi Mudah Dan Sedap ‘Korean Garlic Cheese Bread’ Untuk Anda Cuba

Setiap kali resipi viral muncul di media sosial, pasti ramai yang ingin mencuba. Almaklumlah tidak ingin terlepas ‘hype’ nikmati makanan yang jadi buah mulut netizen.

Terbaharu, seorang pengguna Facebook Mis Fiona Azua telah berkongsi resipi Korean Garlic Cheese Bread yang pasti memukau selera anda. Ayuh ikuti perkongsian beliau di bawah ini.

4 biji roti burger dibelah jangan sampai putus.

Bahan: seketul cream cheese, 4 sudu besar gula dan 50ml susu cair.

Cara penyediaan: masukkan kesemua bahan cream cheese dan gaul sehingga jadi keju seperti buat kek. Kemudian, letakkan di tepi dahulu.

Cara penyediaan: Cairkan butter garlic sebanyak 3 sudu besar. Selepas cair, biarkan sejuk seketika.

1. Ambil roti tadi dan letakkan cream cheese pada bahagian tengah yang telah dipotong tadi.

2. Kemudian, celupkan roti ke dalam telur yang kita campurkan dengan garlic tadi.

3. letakkan atas bekas oven dan bakar dengan guna suhu 170C selama 15 hingga 20 minit dan siap.

Mudah sahaja untuk buat roti viral ini. Tunggu apa lagi? Anda pun boleh buat sendiri di rumah.

Sementara itu, kami kongsikan beberapa resipi menarik yang anda boleh cuba. Klik sahaja pautan di bawah ini.

Ketahui Resipi Roti Gebu Yang Mudah Dibuat Sendiri Dengan Hanya Bermodalkan RM5

Resipi Creme Brulee Lemak Berkrim Yang Sedap Dan Mudah Dibuat Ini Raih 1.2K ‘Shares’

Lebih 17,000 Retweets, Ini Resipi Enak Dan Mudah Yee Mee Sizzling Ala ‘Food Court’


Jadi Kegilaan Ramai, Netizen Terharu Lihat Penjual Ini Bantu Dapatkan Pixel 7 Pro Untuk Pemuda OKU

Pixel 7 Pro merupakan peranti Android terbaik yang boleh didapatkan di dalam pasaran hari ini. Dengan spesifikasi yang padu bersama sokongan kemas kini perisian selama lima tahun membuatkan model ini jadi dambaan ramai.

Menerusi kumpulan FB Google Pixel Phone Malaysia, seorang penjual bernama Hann Gadget telah berkongsi kisah seorang pelanggan istimewa yang membeli peranti Pixel 7 Pro daripadanya. Insan istimewa ini mengalami kecacatan penglihatan tetapi sangat cakna berkenaan telefon pintar terkini.

Beliau selaku penjual sedia membantu pelanggan itu mendapatkan telefon Pixel 7 Pro yang diidamkan. Menerusi video yang dikongsikan, beliau bertemu bersama pelanggan itu lalu bercerita serba ringkas berkaitan peranti yang dibelinya.

Sebaik menerima peranti tersebut, pemuda OKU itu dilihat sangat gembira dan cuba membiasakan diri dengan rekaan serta butang fizikal pada Pixel 7 Pro. Malah, pemuda itu juga merasa selesa memegang peranti tersebut memandangkan rekaannya yang kompak.

Apa yang mencuri perhatian adalah bagaimana pemuda itu membuat setup dengan pantas menggunakan fungsi Talkback. Walaupun berlaku kesilapan pilihan bahasa, pemuda itu kekal tenang dan berjaya mengubah ke bahasa Inggeris yang dimahukan.

Difahamkan pemuda itu berminat untuk mencuba peranti Pixel sejak sekian lama dan akhirnya dapat jua memiliki buat pertama kalinya. Antara sebab Pixel menjadi pilihan adalah kerana accessibility dan juga kemaskini Android Beta yang lebih awal.

Bukan itu sahaja, pemuda ini yang menetap di Johor sanggup datang ke Selangor semata-mata mahu COD dengan si penjual. Dalam pada itu, Hann Gadget juga telah meminta izin terlebih dahulu daripada pembeli tersebut dan bersetuju untuk dikongsikan cerita ini kepada pengguna Facebook.

Perkongsian ini telah menarik perhatian pengguna Facebook yang rata-ratanya terharu melihat akan gelagat individu ini yang mana bukan sahaja bijak berkaitan peranti malahan petah menggendalikan peranti tersebut walaupun mempunyai kekurangan penglihatan.


Jadi Kegilaan Ramai Selepas Start-Up, Ini Senarai Drama Untuk Anda ‘Marathon’ Lakonan Kim Seon Ho

Watak Han Ji-pyeong yang dilakonkan oleh Kim Seon-ho ternyata memberi impak yang besar kepada penonton drama Start-Up sampai namanya masih sering diperkatakan walaupun drama tersebut sudah pun melabuhkan tirainya pada minggu lalu.

Kepada yang tidak tahu, Kim Seon-ho sebenarnya sudah lama berkecimpung di dalam industri lakonan. Akan tetapi, baru sekarang namanya melonjak naik meskipun dia bukanlah pemegang watak utama.

Seiring dengan populariti watak Han Ji-pyeong, seorang jejaka bijak, baik, dan mempunyai stail fesyen yang boleh dijadikan inspirasi, populariti Kim Seon-ho sendiri juga meningkat sama sehinggakan akaun Instagram beliau kini sudah mencecah sebanyak 3.6 milion pengikut dan pastinya jumlah tersebut akan terus menaik.

A post shared by 김선호 (@seonho__kim)

Untuk anda yang merupakan team good boy, hari ini kami akan senaraikan drama-drama lain yang pernah dilakonkan oleh Seon-ho bagi mengubat rindu anda semua kepada pelakon kacak yang dilihat sebagai ideal boyfriend ini!

Kita sudah biasa dengan watak Ji-pyeong yang cool, kali ini anda boleh melihat sisi lain buat jejaka tampan ini dalam drama yang merupakan sekuel kepada siri ‘Welcome to Waikiki’. Dalam drama ini, Seon-ho memegang watak sebagai Cho Woo Sik, seorang yang pernah debut sebagai idol yang tidak berjaya dalam industri hiburan dan akhirnya menjadi guru vokal dan penyanyi untuk majlis kahwin.

Ingin melihat Seon-ho sebagai watak utama? Anda boleh menonton drama ini untuk melihat kebolehan Seon-ho sebagai pemegang watak utama, tak ada lah nanti anda dilanda second lead syndrome lagi!

Dalam drama ini, Seon-ho memegang watak sebagai Go Ji-seok, seorang people pleaser dan mempunyai mentaliti ‘harus mengikut undang-undang’ dalam bekerja, watak yang sangat berbeza dari pasanganya, Yoo Ryung yang dilakonkan oleh Moon Geun Young. Perbezaan personaliti buat gandingan ini meningkatkan lagi keserasian mereka.

Drama ini dibintangi D.O dari EXO sebagai watak utama. Dalam drama ini, Seon-ho memegang watak sebagai Jung Jae-yoon, seorang majistret dan penasihat kepada Putera Mahkota. Jae Yoon mempunyai masalah untuk mengingat muka seseorang kecuali cinta sejatinya, Hong Shin. Kalau anda ingin dilanda second lead syndrome sekali lagi, bolehlah drama ini ditambah ke dalam watch list!

Anda rasa lelaki dan perempuan boleh kekal menjadi rakan baik sahaja? Semestinya boleh akan tetapi, siapa sahaja yang hanya ingin menjadi rakan baik kepada Kim Seon-ho? Drama ini mengisahkan tentang kisah cinta diantara Kim Rae-wan yang dilakonkan oleh Seon-ho dan Han Eun-sang yang sudah bersahabat selama 8 tahun.

Watak Kim Seon-ho memang cukup sinonim dengan gelaran ‘good boy’ tapi bolehkah anda bayangkan Seon-ho sebagai ‘bad boy’ pula? Dalam drama ini, Seon-ho memegang watak sebagai penipu. Mengisahkan tentang seorang detektif, Cha Dong Tak yang tegas dan berwibawa. Pada satu hari, roh si penipu yang dilakonkan oleh Seon-ho telah masuk kedalam badannya. Menarik kan?

Kim Seon-ho memulakan kariernya sebgai pelakon menerusi teater dan drama ini pula merupakan drama pertama yang dilakonkan oleh beliau. Dalam drama ini, watak Seon-ho sangatlah berbeza dari wataknya sebagai Han Ji-pyeong yang merupakan seorang usahawan dan investor yang berjaya dan bergaya. Menerusi drama ini, Seon-ho membawa watak sebagai pekerja yang sering dibuli di pejabat.

Dari seorang yang baik ke seorang yang nakal ke seorang yang sering dibuli, boleh dirumuskan bahawa Kim Seon-ho memanglah seorang pelakon yang berbakat. Sementara anda menunggu projek terbaharu Seon-ho, anda bolehlah menonton drama-drama yang telah kami pilih ini bagi mengubat rindu dan juga melihat kebolehan beliau dalam memegang watak-watak lain. Selamat menonton!

Khabarnya, Khairy Jamaluddin juga merupakan team good boy dan ahli politik tersebut juga mengesahkan kewujudan Sanbox di Malaysia! Klik pada pautan di bawah untuk membaca.

Khairy Jamaluddin Sahkan Sandbox Wujud Di Malaysia Buat Peminat Drama Start-Up Terkejut

Kota Kinabalu ‘Dipetik’ Dalam Drama Korea Buat Netizen Terkejut Dan Bangga

Selepas Itaewon Class, Ini 5 Sebab Usahawan Muda Perlu Tonton Drama Korea Start-Up


Jadi Mangsa Godam Kad Kredit, Seorang Individu Dilaporkan Alami Kerugian Mencecah RM50,000

Semakin canggih teknologi hari ini, semakin banyak pula kes godaman akaun bank yang menyebabkan kerugian ribuan ringgit. Hal ini kerana penjenayah juga menjadi semakin licik dan pintar untuk mencari kelemahan sistem lalu menjerat mangsanya.

Menerusi ciapan yang dibuat oleh @XavierNaxa, beliau memaklumkan bahawa rakannya telah menjadi mangsa siber yang menyebabkan kerugian yang besar baru-baru ini. Difahamkan kad kredit milik mangsa telah digodam sehingga menyebabkan jumlah kerugian mencecah RM50,000.

Seorang rakan saya telah menjadi mangsa siber apabila kad kreditnya telah digodam atau diceroboh menyebabkan jumlah kerugian mencecah RM50,000.

Penggodam berjaya mengakses "Ads Manager " Facebook dan menyalahguna perkhidmatan tersebut yang mengakibatkan kerugian besar. pic.twitter.com/7Sz9xUVJt4

— Xavier Naxa (@XavierNaxa) February 25, 2023

Menerusinya, penggodam berjaya mengakses Ads Manager di Facebook dan menyalah guna perkhidmatan tersebut lalu membelanjakan kad kredit tersebut. Lanjutan daripada insiden itu, pihak bank tidak mahu bertanggunjawab  namun pihak Facebook bersedia untuk menyiasat kes itu.

Siri penyalah gunaan kad kredit atau debit yang melibatkan App Store sudah lama berlaku dan tidak dinafikan ada yang berpunca daripada pengguna kerana tidak menyedari telah melanggan servis atau aplikasi.

Oleh itu, anda diingatkan untuk mengguna dan memautkan kad kredit berbanding kad debit pada App Store untuk meminimumkan kerugian jika digodam kelak. Dapatkan bantuan pihak bank dan berkaitan jika anda mengalami masalah yang sama.


Jadi Mangsa Sindiket Penipuan Pekerjaan Di Myanmar, Dua Warga Malaysia Berjaya Diselamatkan

Sebelum ini kecoh tentang skim penipuan pekerjaan di luar negara yang menjanjikan gaji yang lumayan melibatkan warganegara Malaysia dan pertubuhan bukan kerajaan (NGO) juga pernah menghantar memorandum kepada Datuk Seri Ismail Sabri Yaakob ketika beliau menyandang jawatan Perdana Menteri bagi memohon bantuan serta campur tangan kerajaan.

Penipuan yang dilakukan membuatkan para mangsa terkandas di beberapa negara seperti Kemboja, Laos dan juga Myanmar. Terbaharu, Setiausaha Agung Pertubuhan Kemanusiaan Masyarakat Antarabangsa Malaysia (MHO) Datuk Hishamuddin Hashim telah berkongsi ‘update’ berkaitan isu sindiket penipuan pekerjaan di luar negara.

Pihak MHO telah hadir ke pejabat perdana menteri di Putrajaya untuk berjumpa dengan En. Farhan Fauzi (Setiausaha Politik), En. Abdul Razak Sharif (Pegawai Perhubungan Antarabangsa) dan wakil dari wisma putra bagi membincangkan isu rakyat Malaysia yang menjadi mangsa penipuan pekerjaan di Myanmar.

♬ original sound – Hishamuddin Hashim – Hishamuddin Hashim

Menerusi perkongsiannya di TikTok, dua warganegara Malaysia yang ditipu dan ditahan di Myanmar telah berjaya diselamatkan selepas pihaknya memuat naik video meminta bantuan Perdana Menteri Malaysia, Datuk Seri Anwar Ibrahim.

Lantaran bantuan semua pihak termasuk kerajaan telah memudahkan proses untuk menyelamatkan mangsa. Difahamkan, kedua-dua mangsa kini ditempatkan di tempat yang selamat dan dalam proses untuk dibawa pulang ke Malaysia.

Untuk pengetahuan anda, kedua-dua mangsa menjadi mangsa sindiket penipuan dan dipukul jika tidak capai target serta perlu membayar sejumlah wang jika mahu dibebaskan untuk pulang ke Malaysia.

Hal ini telah mendapat perhatian rakyat Malaysia dan menjengah ke ruangan komen, rata-rata netizen berharap tidak ada lagi yang akan menjadi mangsa sindiket penipuan pekerjaan ini.


Jadi Pekerja Jujur, Usahawan Ini Terima Balasan Tak Dijangka Daripada Bekas Majikan

Ada cerita menarik hari ini daripada seorang usahawan. 10 tahun yang lalu beliau masih lagi makan gaji dan bekerja dengan sebuah syarikat pembinaan selama 3 tahun. Beliau bekerja dengan penuh dedikasi sebagai pengurus projek.

Hidup beliau mula berubah apabila keputusan dibuat untuk berhenti kerja serta mendapat sokongan orang tua. Beliau telah ditawarkan oleh seorang kenalan untuk menjadi pembekal barang-barang kejuruteraan. Beliau pula memang berkelulusan kejuruteraan.

Setelah dikumpulkan modal, ianya masih belum cukup untuk beliau bermula. Beliau terus teringat kepada kata-kata tauke syarikat pembinaan pada hari terakhir bekerja. Kata tauke, “Lu seorang pekerja yang sangat baik dan amanah, kalau perlukan bantuan lu jangan lupa cari saya. Saya akan bantu”.

Dengan perasaan yang berdebar, beliau pun pergi melawat tauke, bos lama beliau. Setelah berbual-bual dan menyampaikan hasrat kepada tauke untuk mendapatkan modal, si tauke ketawa besar. Tauke kata,”mana cukup kalau lu nak minta modal dan mula bisnes ‘engineering’ dengan hanya RM15 ribu”.

Dalam tempoh seminggu tauke suruh beliau datang lagi ke rumah dan beritahu berapa jumlah yang beliau perlukan. Seminggu selepas itu, beliau pergi mengadap semula bos lamanya dengan jumlah yang tinggi sedikit iaitu RM25 ribu.

Tauke hanya senyum dan geleng kepala, di bawah surat khabar cina yang tauke sedang baca ada sekeping cek yang sudah ditulis angka untuk diberikan kepada bekas pekerjanya. Bukan RM25 ribu, tetapi RM100 ribu!

Beliau terkesima lantas terus memeluk tauke dengan perasaan yang sangat terharu. Tidak sangka tauke sangat baik sehingga sanggup memberikan jumlah yang besar untuk beliau mula berniaga.

Bila ditanya mana dokumen perjanjian untuk beliau tandatangani, si tauke hanya hulur tangan dan ajak bersalam sambil berkata.”kita buat akad saja la. Nanti bila untung lu boleh bayar”.

Setelah 2 tahun berniaga, beliau berjaya mendapatkan keuntungan berkali ganda dan membayar semula kepada tauke sebanyak RM145 ribu. Si tauke pula yang terharu hingga menangis tidak berlagu.

Tauke sebenarnya menganggap bantuan RM100 ribu tersebut sebagai hadiah kepada pekerja kesayangannya untuk belajar menjadi usahawan dan bukan sebagai pinjaman.

Rahsia kejayaan juga terletak pada kejujuran.

“Sincerity makes the very least person to be of more value than the most talented hypocrite.” – Charles Spurgeon

Baca lagi: 10 Ciri Majikan Yang Bertanggungjawab Terhadap Pekerja Mereka


Jadi Pencetus Kewujudan Proton, Anwar Ibrahim Zahir Terima Kasih Kepada Sumbangan Tun Mahathir

Semasa pelancaran Proton X90 dan sambutan ulang tahun ke-40 Proton semalam, Perdana Menteri Datuk Seri Anwar Ibrahim merakamkan ucapan terima kasih kepada bekas Perdana Menteri Tun Dr Mahathir Mohamad atas sumbangan dan peranannya dalam menjayakan Perusahaan Otomobil Nasional Bhd (Proton).

Anwar berkata beliau juga bersyukur syarikat kereta nasional itu mampu bertahan walaupun berdepan pelbagai rintangan selepas 40 tahun dalam pasaran automotif.

“Jadi wajar dalam mengenang perjalanan Proton 40 tahun dan di pihak pentadbiran Kerajaan Perpaduan sekarang kita ucap terima kasih kepada mantan perdana menteri Tun Mahathir yang mempunyai sumbangan dan peranan dalam bidang ini.

“Saya juga mengenang peranan sahabat saya Allahyarham Tan Sri Yahaya Ahmad (bekas Pengerusi DRB-HICOM) yang menunjukkan keghairahan, obsesi luar biasa untuk menjayakan Proton,” kata beliau.

Proton adalah buah fikiran dan cetusan idea Tun Mahathir dan pernah menjadi pengerusi bagi pengeluar kereta nasional berkenaan.

Tun Mahathir telah memperkenalkan kereta nasional pertama itu pada 1983 dalam usaha untuk menjadikan Malaysia sebuah negara perindustrian — perkataan Proton itu sendiri juga adalah singkatan kepada PeRusahaan OTOmobil Nasional Sendirian Berhad.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Jadi Pencuci Bersama Ibu Buka Peluang Baru Kepada Wanita Ini

Sebelum bekerja sebagai penolong teknikal di sini, saya pernah bekerja sebagai pencuci bersama ibu. Saya dapat lebih kurang RM900 sebulan.

Saya pernah mendapat pandangan negatif daripada kawan-kawan kerana bagi mereka saya tidak patut bekerja di sini.

Lebih-lebih lagi apabila saya baru saja memperolehi Diploma Sains Geomatik (Sistem Maklumat Geografi) dari UiTM Seri Iskandar, Perak.

Kemudian saya mendapat tawaran kerja di Damansara sebagai Penolong Teknikal di Acoustics. Saya berada di sana lebih kurang sebulan dan apabila saya mahu berhenti, majikan tidak mengizinkan saya pergi.

Majikan saya kata tarikh lahir saya sepadan dengan Feng Shui syarikat mereka dan saya turut ditawarkan kereta dan jumlah gaji yang saya mahu.

Sebenarnya tiada mentor untuk saya belajar tentang kerja di situ. Dan kita akan jadi tidak ikhlas bekerja apabila rasa tidak gembira dengan keadaan dan tuntutan pekerjaan.

Jadi, saya menolak kerja tersebut dan meneruskan kerja sebelum ini sebagai seorang pencuci di RapidKL.

Semua bos terkejut apabila seorang graduan universiti bekerja sebagai pencuci – menyapu lantai, mencuci tandas, dan mengutip sampah.

Anda lihatlah jika ibu saya boleh bekerja untuk memenuhi keperluan hidup, apakah yang membuatkan anda berfikir tidak boleh melakukannya?

Saya sekurang-kurangnya dapat merasai kehidupan pekerjaan ibu yang telah dilaluinya setiap hari bagi menampung pelajaran saya hingga ke universiti.

Pada satu hari ibu memberitahu kepada saya bahawa bos mahu saya bekerja di sini. Jadi, saya hadiri sesi temuduga dan saya rasa bertuah dan sangat bersyukur dapat menjadi Penolong Teknikal di sini.

Saya bekerja di bahagian pentadbiran bagi mengendalikan kerosakan berat dan ringan kereta api. Ia bidang yang berbeza dengan apa yang saya pelajari sebelum ini.

Dulu belajar tentang GPS dan satelit, kini belajar tentang break caliper, mesin, Passenger Communications Unit (PCU), EHU dan memegang spanar!

Saya ada kawan-kawan yang pernah mendapat anugerah dekan dan pelajar cemerlang tapi kesemua mereka masih belum mendapat pekerjaan. Mereka kerap bertanya kepada saya bagaimana saya mendapat pekerjaan ini.

Selain dari rahmat Tuhan, ia benar-benar bergantung kepada usaha dan kesanggupan untuk belajar. Anda perlu keluar dari zon selesa dan mencari. Anda perlu tahu mengadaptasi diri dengan situasi, persekitaran dan orang baru.

Temubual bersama Ain Farhana ini telah dilakukan oleh Human of Kuala Lumpur.


Jadi Pilihan Rakyat Malaysia, Platform MyUndi Raih 50 Juta ‘Pageview’ Ketika PRU15

MyUndi, sebuah platform digital ‘all-in-one’ menjadi pilihan rakyat Malaysia semasa pilihan raya umum ke-15 Malaysia (PRU15) dimana popularitinya dapat dilihat dengan 50 juta pageview.

Diperkenalkan pada 2018 oleh REV Media Group (RMG) semasa pilihan raya umum ke-14, ramai rakyat Malaysia mencari portal itu di Google, menjadikan MyUndi istilah carian kelima tertinggi di negara ini.

1. Platform sehenti untuk mendapatkan berita terkini mengenai calon dan parti.

2. Berita, maklumat, panduan dan data yang berwawasan dan komprehensif untuk pengundi.

3. Suara Kita, satu ciri yang membolehkan rakyat Malaysia menyuarakan pendapat dan idea mereka berhubung kerajaan baharu yang akan dipilih (sebelum mengundi).

Pada malam pilihan raya sahaja, semua laman sesawang digital di bawah REV menarik pelawat kira-kira 10.4 juta mencecah 50% daripada Jumlah Populasi Internet di Malaysia di seluruh platform digitalnya merangkumi jenama seperti New Straits Times, Berita Harian, Harian Metro, Free Malaysia Today, dan SAYS. Untuk konteks, jumlah penduduk digital Malaysia ialah 20.6 juta berdasarkan Comscore Internet Audience Data untuk Malaysia pada September 2022.

Gabungan kesemua laman sesawang digital menyaksikan pertumbuhan yang luar biasa berbanding PRU14 (2018) sebelum ini, di mana jumlah pengguna ke platform telah meningkat sebanyak 85% manakala PV telah meningkat sebanyak 316%.

Melalui Suara Kita, RMG dapat mengumpul data untuk memetakan penyelesaian proprietari dalamannya, REV ID, untuk menggerakkan pengumpulan data pihak pertama. Ini membolehkan RMG mengoptimumkan capaian kandungan dan penukaran sepanjang PRU15.

Pada masa hadapan, melalui data ini, RMG berusaha untuk melaksanakan lebih banyak kempen disasarkan dengan penukaran yang lebih baik.

Kira-kira 82 juta impressions telah direkodkan melalui semua iklan digital, menjadikan RMG sebagai platform iklan dan pemasaran yang menjanjikan ketika Malaysia bersiap sedia untuk pilihan raya negerinya pada 2023.


Jadi Pilihan Untuk ‘High’ Di Kelab Malam, Dadah Najis Lembu Raih Permintaan

Pelbagai cara yang digunakan untuk menghasilkan dadah jenis baharu. Malah, lebih membimbangkan apabila ada juga dadah yang diproses melalui cara yang kotor dan menjijikkan.

Terkini, Polis Diraja Malaysia (PDRM) berjaya mengesan kegiatan serta teknik penghasilan dadah terbaharu yang terhasil dengan cara kotor iaitu melalui proses pertumbuhan ‘cendawan’ pada najis lembu, lapor portal Bernama.

Difahamkan dadah najis lembu ini berbentuk cecair dan sering dicampurkan sekali ke dalam minuman bertujuan untuk ‘high’ semasa penganjuran parti liar dan berhibur di pusat hiburan.

“Jika dibiarkan lama, najis lembu akan mengeluarkan cendawan atau kulat. Kemudian najis lembu yang bercendawan akan diproses menjadi dadah.

“Dadah jenis ini akan membuat mereka yang mengambilnya berhalusinasi. Walau bagaimanapun, mereka yang mengambilnya masih lagi boleh diuji positif air kencing,” kata Timbalan Pengarah (Risikan/Operasi) Jabatan Siasatan Jenayah Narkotik Bukit Aman, DCP Zainudin Ahmad semasa program Ruang Bicara terbitan Bernama TV malam tadi.

Akan tetapi, dadah ini dikatakan masih kurang popular di pasaran tempatan namun pihaknya akan sentiasa berwaspada dengan permintaan dadah masa kini.

“Setakat ini, permintaan dadah jenis ganja, syabu dan heroin masih lagi mendapat permintaan tinggi.

Bercakap mengenai pengedaran dadah semasa pandemik COVID-19 ketika ini, beliau menjelaskan sindiket ini masih aktif dengan menggunakan perkhidmatan e-hailing, kurier dan platform e-dagang.

“Berkaitan isu ini, pihak kita telah bekerjasama dengan syarikat perkhidmatan kurier dan mereka akan melaporkan kepada polis sekiranya terdapat maklumat yang mencurigakan pada barangan yang mereka hantar,” jelasnya lagi.

Untuk rekod sejak 18 Mac tahun lepas, sebanyak 156 telah berjaya diberkas melibatkan penghantar dan penerima dadah menerusi e-hailaing (40 tangkapan), kurier (100 tangkapan) dan e-dagang (16 tangkapan).

Sindiket kartel dadah antarabangsa tumpas berserta rampasan 16 tan dadah bernilai RM5.2 bilion. Baca lagi pada pautan di bawah.

16 Tan Dadah Bernilai RM5.2 Bilion Dirampas, Terbesar Dalam Sejarah Malaysia

Ketua Sindiket Kartel Projek Kerajaan Ditahan, ‘Aset’ Bernilai RM148.2 Juta Disita

Padah Berhibur Di Pusat Hiburan, 109 Pengunjung Dikompaun RM10,000 Kerana Langgar SOP


5 Perangai Orang Malaysia Bila Nak Diet

Ramai yang nak diet, perasaan nak kurus berkobar-kobar, kalau boleh nak start makan makanan sihat sekarang juga! Kami tahu perangai dan perkara di bawah ini tidak dapat dielakkan tetapi kami ada solution untuk permasalahan ini. Kami pergi melawat ke salah satu cawangan CHi Fitness dan ini apa yang kami dapat bantu.

Telefon berbunyi. Ada mesej dari member, “Wei, jom lepak mamak!” Dan kepala kita mula berpusing sambil berdialog, “Member atau diet? Diet atau member?”  Lagi haru kalau timing lepak adalah malam. Balik nanti terus tidur. Fuh. Bela lemak lagi.

Apa kata buat terbalik pula. Daripada lepak di mamak sampai terpaksa bela lemak dan tambah kalori, ajak member lepak di CHi Fitness dan sertai kelas Cardio Dance.

Sambil tu bolehlah workout dan hangout dengan member. Lagi banyak buat workout, lagi banyak kalori boleh dibakar, lagi banyak boleh makan. Cardio Dance merupakan kelas intensif tarian kardio yang membantu memaksimakan pembakaran kalori.

Melalui pergerakan tarian di sepanjang sesi kelas berlangsung, anda akan disuntik dengan motivasi, keseronokan dan keinginan untuk mendapatkan hasil terbaik. Paling best untuk kelas ini anda hanya perlu bawa badan dan keinginan untuk beriadah, tiada barang atau peralatan lain diperlukan.

Bila scroll media sosial lalu pula gambar makanan, bukan main nampak sedap. Viral weih!  Banyak komen cakap sedap. Dan member pun PM tepi, “Eh, jom try makan sini week end ni.”

Maka berhuhu lah kita. Selagi berpijak di bumi Malaysia, hidup tak meriah tanpa makan. Inilah syurga makanan, semuanya sedap.

Sebenarnya tak perlu risau tentang makan banyak jika tahu cara nak counter attack semula. Kelas A.B.T di CHi Fitness  adalah jawapannya.

ABT (Abs, Buns, Thighs) membantu anda membakar kalori di bahagian antara dada ke lutut kerana bahagian ini adalah bahagian paling mudah mengumpul lemak. Ini sekaligus dapat menjadikan perut, peha dan punggung lebih fit dan mantap.

3. Saudara mara kahwin, member akad nikah!

Cuti sekolah datang lagi. Kenduri kendara jemputan kahwin pun datang sekali. Anak Mak Ngah nak kahwin, sepupu sepapat hendak menikah, member ajak jadi pengapit. Hah, stress mengenang baju mana yang boleh sorok lemak di badan ini.

Bagi yang mahu bergaya dan yakin setiap kali hadir di majlis kenduri dan keraian,   kelas Body Combat di CHi Fitness adalah antara pilihan dan solusi untuk anda.

Melalui kelas ini anda akan diajar cara membangunkan kecergasan diri melalui menumbuk dan menendang. Ini adalah senaman seni mempertahankan diri yang berkuasa tinggi yang melibatkan hubungan sifar dan gerakan kompleks bagi menaikkan kembali keyakinan dan kecerdasan diri anda.

Akhirnya kita kalah dan ikut member. Diet kelaut lagi.Apa kata anda buat satu deal dengan member. Selepas JJCM ajak mereka sertai Kelas Pilates atau Zumba di CHi Fitness pula. Kedua-dua kelas ini sesuai sama ada untuk yang baru nak sertai gym, mahupun yang sudah lama ke gym. Selain dapat mengembalikan mood ceria ia membantu anda mendapat gaya hidup dan badan yang lebih sihat.

Jika JJCM boleh sekepala, pasti nak fit bersama pun tiada masalah, kan?

Semangat dah ada ni. Kasut pun dah pakai, tiba-tiba hujan pula. Cuaca di Malaysia memang tak tentu. Pagi panas, petang hujan. Baru plan nak jogging tapi dah kena cancel. Tak apa. Kita tunggu esok pula. Moga hari lebih cerah di esok hari.

Siapa nak diet memang ada dilema di atas. Serba salah jadinya. Tak diet badan merana, nak diet godaan pula bukan main menggila. Insaf sehari dua, lepas tu lupa semula. Dilema hidup tak berkesudahan.

Sedangkan hakikatnya komponen yang penting untuk mendapatkan badan yang kurus dan fit adalah bersenam, pemakanan yang sihat, dan rehat yang cukup.

Sebenarnya tak susah nak diet kalau ada geng. Lagi best kalau dapat member dan peer support dari sekumpulan ‘like minded people’, orang yang memang sama-sama nak diet dan amalkan gaya hidup lebih sihat seperti kita.

Ini sebabnya ada CHi Fitness. Tempat di mana anda boleh bersenam tanpa risaukan keadaan cuaca. Di sini juga anda akan mendapatkan sokongan dan motivasi untuk mengamalkan gaya hidup yang lebih sihat, disamping mengurangkan tekanan selepas seharian bekerja.

Bagi sesetengah orang, bersenam merupakan satu aktiviti menyeronokkan. Tapi tidak bagi sesetengah yang lain terutama yang bermasalah untuk bersenam, menyertai gym adalah pilihan terbaik.

Di sini anda berpeluang mendapatkan semangat daripada mereka yang gemar bersenam. Mungkin pada awalnya anda hanya mahu ke gym 2 kali seminggu, tetapi selepas dah click dan ada momentum dengan beberapa ahli gym, kunjungan ke sini pasti jadi lebih seronok.

Di CHi Fitness anda boleh menyertai kelas-kelas senaman yang dianjurkan oleh pihak gym dan dilatih oleh jurulatih professional. Program senaman yang disediakan juga sesuai dengan keperluan individu dan menggunakan teknik senaman yang selamat, betul dan tidak mencederakan diri sendiri. Dan di waktu yang sama membantu anda mendapatkan yang terbaik daripada setiap rutin latihan.

Info lanjut tentang kelas senaman, jadual harian dan lokasi CHi Fitness boleh didapati di:
Website: www.chi-fitness.com
Facebook page: Chi-Fitness
Instagram: CHi Fitness

Mahukan potongan harga 50% untuk yuran bulanan anda? Mudah saja. Anda cuma perlu ajak seorang rakan untuk sama-sama melanggan di CHi Fitness dan dapat potongan 50% untuk yuran bulanan anda bulan hadapan. Awesome bukan?


Mahu Jadi Popular Di Facebook, Ini 10 Persediaan Untuk Anda

Dah fikir masak-masak nak jadi popular di Facebook?
Dah bersedia dengan haters?
Dah bersedia untuk dikritik secara terbuka?
Dah bersedia untuk menjadi bahan gossip?

Normal, hidup dalam dunia ni, setiap perkara akan dilahirkan dengan berpasang-pasangan.

Setiap perkara yang baik, akan ada kelemahannya juga. Pro and kontra.

Terpulang pada kita, bagaimana untuk kita pilih mengikut kesesuaian semasa.

Begitu juga dengan menjadi popular di Facebook.

Dari satu sudut pandang, sesetengah orang hanya melihat pada perkara yang indah-indah.

Dikenali ramai, setiap posting-nya banyak yang like, banyak yang SHARE dan tidak kurang juga yang menyokong.

Ini sudut pandang indah, mari saya kongsikan persediaan-persediaan penting sebelum korang memilih jalan untuk menjadi popular di Facebook.

10 persediaan jika anda mahu jadi terkenal di Facebook:

Tanya semula pada diri, kenapa kita nak jadi popular di Facebook?

Sejauh mana kepentingannya pada diri, keluarga dan bisnes kita.

Apakah kesan positif yang kita mahu bawa kepada masyarakat?

Objektif perlu jelas supaya setiap apa yang dibuat, menjurus ke arah objektif yang mahu dicapai.

Ini perkara normal, sekiranya awak semua telah memilih jalan ini, persediaan mental perlu kuat untuk menghadapi ‘haters’. Orang yang tidak bersetuju dengan pandangan kita.

Mereka akan sentiasa tidak setuju dengan apa yang kita buat dan kongsikan.

Kritikan terbuka adalah normal. Kena Troll pun normal.

Dah sedia? Jika hati masih tisu, mohon fikir-fikirkan hal ini semasaknya.

Apabila diri semakin dikenali, akan ramai nanti yang akan berkongsi pandangan, kita perlu bijak mengawal emosi dan tidak cepat melatah terutamanya apabila kita ditegur.

Jika kita pandai meraikan pandangan orang lain dengan cara menghormati pandangan mereka, insyaAllah, orang lain juga boleh menghormati kita.

Ini sebagai langkah pengawalan risiko, supaya setiap apa yang kita kongsikan berdasarkan fakta dan data yang betul dan dari pihak yang berkredibiliti.

Bukan ikut sedap rasa, ikut sedap mulut. Ikut emosi.

Setiap orang akan melihat dari sudut pandang berbeza, apa yang kita rasakan betul, tidak semestinya betul juga pada orang lain (rujuk point 3).

Kerja keras itu bermaksud dalam persediaan sebelum berkongsi sesuatu.

Dari segi bahan-bahan. Dari segi kesahihan dan kebenaran maklumat. Ini bukan kerja mudah.

Ramai orang cakap, setakat tulis je. Setakat taip je. Hakikat sebenar bukan seperti yang digambarkan. Buat dan rasai pengalamannya.

Yang dimaksudkan dengan pernyataan di atas adalah dari segi persediaan mental.

Kita penat-penat menulis dan menghasilkan konten, tup-tup ada pihak lain yang dengan selamber badak meng-copypaste konten yang kita buat tanpa sebarang kredit.

Ada cara untuk kawal isu ni, tapi, bukan sepenuhnya di dalam kawalan kita.

Yelah, bila dah popular, dah dikenali ramai, dah jadi ‘public figure’, kita tidak akan dapat lari daripada benda ni.

Dah nama pun setiap orang mempunyai sudut pandang berbeza dalam melihat sesuatu perkara, jadi, cakap-cakap belakang orang lain tentang diri kita adalah normal dan ianya di luar kawalan kita.

Mulut tempayan kita boleh tutup, tetapi tidak mulut manusia.

Fokus pada perkara baik yang mahu disebarkan, abaikan cakap-cakap negatif yang tidak membantu untuk capai objektif kita.

Berkawan-kawan dengan pihak yang optimis supaya kita dapat melihat kebaikan dalam setiap perkara yang kurang baik (berpada-pada).

Secara kesuluruhannya, fokus pada perkara baik yang mahu disebarkan, meraikan perbezaan dan bersikap optimis adalah diantara kekuatan supaya kita lebih bersedia untuk menghadapi segala cabaran jika anda ingin menjadi popular di Facebook.

Apa yang saya kongsikan adalah dari pengalaman yang saya lalui sendiri dan pemerhatian yang dibuat di media sosial.

Saya berpegang pada prinsip, setiap orang mempunyai sudut pandang berbeza dalam sesuatu perkara.

Ini dipengaruhi dari matlamat seseorang. Setiap orang matlamatnya adalah berbeza.

Jadi, raikan perbezaan dan fokus pada perkara baik yang mahu disampaikan.

Terpulang kepada pegangan prinsip masing-masing. Peace.


Jadi ‘Punca’ Jalan Sesak, Kereta Pengiring VIP Kena Hon Dengan Pengguna Jalan Raya

Tular sebuah video pengguna jalan raya yang berang kerana diminta untuk berhenti di tengah-tengah jalan bagi memberi laluan kepada sekumpulan kereta pengiring yang membawa seorang individu penting.

Video pendek ini pertama kali dimuat naik di TikTok oleh @anakayamkaki2 sebelum diciap pula di Twitter oleh @datukhensem. Sejak dimuat naik, ia telah mendapat perhatian ramai terutamanya netizen yang banyak menggunakan jalan raya.

Di dalam video tersebut, kelihatan beberapa penunggang motosikal diberhentikan ditengah-tengah jalan oleh pihak berkuasa. Tidak lama selepas itu, kelihatan kereta pengiring yang difahamkan membawa individu penting.

Wow ada VIP kena hon orang ramai sebab buat orang jem jalan kena tutup kejap nak bagi dia lalu. pic.twitter.com/eE3CfWu277

— Datuk Jahat Hensem (@datukhensem) June 30, 2022

Lelaki yang merakam video tersebut kedengaran berkata beberapa kali, “Inilah puncanya,” sambil membunyikan hon beberapa kali sebagai tanda protes kepada kereta individu penting yang menyebabkan jalan sesak ditengah-tengah waktu puncak.

Setakat ini, masih belum jelas siapakah individu yang berada di dalam kereta tersebut. Kebanyakan netizen mengecam tindakan kereta tersebut yang menyumbang kepada kesesakan jalan.

— Hafidz Hamzah 🇲🇾 (@HafidzHamzah7E) June 30, 2022

Mmg patut pun normalise kan mcm ni. Hon jee. Sbb selagi diorg pnya laluan bebas mcm ni selagi tu la banyak highway banyak jalan dia nak buat. Org lain hadap jem hari hari dia takpikir 💩

— CuteDriverSwifty (@_nurulieyka_) July 1, 2022

Kita patut buat mcm ni dah. Dah lah gaji kita tanggung, kerja apa2 tah yg dibuatnya, lps tu menyusahkan orang.

— strawberrycheesecake 🏴 (@awesomecemok) July 1, 2022

Mesti vip tu excited org ramai hon kat dia 😂 ingat org sambut dia.

Dakwa dilanggar lari ‘escort vip’, video luahan kekecewaan pemilik kereta cetus pertikaian netizen. Rujuk pautan di bawah untuk membaca.

Dakwa Dilanggar Lari ‘Escort VIP’, Video Luahan Kekecewaan Pemilik Kereta Cetus Pertikaian Netizen

Akibat Hentikan Trafik Demi VVIP, Dua Buah Kereta Kemalangan

Konvoi VVIP Halang Ambulans Dan Lalu Lintas Di Dua Lokasi Berbeza Cetus Kemarahan Netizen


Jadi Punca Kemalangan 4 Kenderaan, Lelaki China Ini Cuba ‘Selamatkan Diri’ Dengan Berpaut Pada Myvi

Pada awal pagi semalam tular rakaman video yang dimuat naik oleh pengguna TikTok @lurimanirza di mana ada seorang lelaki tidak berbaju berpaut pada pintu kiri penumpang belakang sebuah Perodua Myvi berwarna merah dan terseret beberapa meter di tengah-tengah jalan raya.

Menurut laporan Sinar Harian, lelaki tersebut merupakan warga China telah berbuat sedemikian kerana cuba menyelamatkan diri dengan masuk ke dalam sebuah Myvi yang berhenti di bahu jalan selepas tindakannya melintas secara melulu telah menjadi penyebab kemalangan membabitkan empat kenderaan di Kilometer (KM) 35 Lebuh Raya Lingkaran Tengah 2 (MRR2).

Eksiden dgn mat moto, kenapa dia pegang myvi merah tu tak pasti.. yg suruh ketepi tu @mrsong87 sbb takut kene langgar belakang..

♬ original sound – Lurima Nirza – Lurima Nirza

“Siasatan awal mendapati kejadian berlaku pada 17 April jam lebih kurang 2.15 pagi di KM 35 MRR2 dari arah Bulatan Billion ke Pekan Sungai Besi berhampiran Sekolah Jenis Kebangsaan Cina, Jalan Imbi, melibatkan Proton Exora dan Toyota Vios dan dua buah motosikal jenis Yamaha, dan Kawasaki.

“Semasa pemandu Proton Exora seorang wanita berumur 44 tahun memandu di lorong tengah telah membrek secara mengejut kerana mengelak seorang lelaki warganegara China yang tiba-tiba melintas jalan dari arah kanan ke kiri jalan,” terang Ketua Jabatan Siasatan dan Penguatkuasaan Trafik (JSPT) Kuala Lumpur, Asisten Komisioner Sarifudin Mohd Salleh dalam satu kenyataan.

Tambah beliau lagi, Toyota Vios yang dipandu seorang lelaki berusia 30 tahun dari arah belakang memberhentikan kenderaan daripada melanggar Proton Exora tersebut tetapi dilanggar oleh sebuah motosikal jenis Yamaha yang gagal mengelak.

Sebuah motosikal jenis Yamaha ditunggang seorang lelaki berusia 26 tahun kemudiannya tidak sempat mengelak lalu melanggar bahagian belakang Toyota Vios tersebut menyebabkan mangsa terbabas lalu melanggar Proton Exora berkenaan.

Reply to @hpkukentang00 . Kawan tu takut, sampai berpaut ke Myvi. #beritaditiktok #TrendingNewsMalaysia #fyp

Penunggang motosikal jenis Kawasaki yang ditunggang oleh seorang lelaki berumur 50 tahun yang datang dari arah belakang tidak sempat mengelak lalu melanggar motosikal Yamaha di lorong kanan.

Akibat kemalangan itu, penunggang motosikal Yamaha mengalami kecederaan luka di bahagian muka, dan penunggang motosikal Kawasaki mengalami kecederaan patah kaki kiri.

Pejalan kaki warga China tersebut dibawa oleh anggota peronda MPV ke Ibu Pejabat Polis Daerah (IPD) Cheras bagi tujuan dokumentasi kerana mendakwa diancam oleh orang awam semasa berada di lokasi kemalangan, nyata Sarifudin lagi dan kemalangan tersebut disiasat mengikut Seksyen 43(1) Akta Pengangkutan Jalan (APJ) 1978.

Baca lagi artikel-artikel digemari pembaca The Vocket pada minggu lalu melalui pautan di bawah.

Selepas ‘Diseru’ TMJ, Datuk Seri Rina Harun Tampil Bersuara Isu Bella

Wanita Dari Selangor Mahu Pulangkan Perisai Antik Berusia 300 Tahun Kepada Sultan Brunei

‘Live’ TikTok Ketika Sesi Pembelajaran Di Sekolah, Netizen Mahu Guru Ini Dikenakan Tindakan


Jadi ‘Punca’ Kemalangan Dan Tidak Mengaku Bersalah, Pemandu Myvi Ini Dikecam Orang Ramai

Kita semua telah diajar semasa mengikuti kelas memandu sewaktu hendak mengambil lesen kenderaan dulu, di mana kita perlu memastikan keadaan jalan ‘clear’ dan selamat sebelum kita boleh membuat sebarang tindakkan.

Terbaharu, tular satu hantaran Facebook menunjukkan sebuah kereta Myvi telah membuat pusingan u-turn secara melulu lalu menyebabkan sebuah motosikal yang kebetulan sedang memecut di laluan bertentangan merempuh badan kereta tersebut.

Hasil carian netizen, mereka berjaya menemukan akaun Facebook pemilik Myvi tersebut dan mengalami ‘kekusutan’ setelah cuba memahami hantaran Facebook panjang yang dikongsikan oleh pemandu wanita itu.

Jika anda berjaya baca sehingga habis (walaupun mengalami ‘kekusutan’) apa yang dituliskan pada hantaran Facebook tersebut, pemandu Myvi itu seolah-olah ‘memberitahu’ bahawa dia tidak bersalah di dalam hal kemalangan yang terjadi.

Hantaran Facebook pemandu Myvi tersebut telah menerima lebih 7 ribu komen yang mengutuk tindakkan wanita tersebut yang sewenangnya membuat pusingan u-turn tanpa mengambil kira keselamatan pengguna jalan raya yang lain.

Rata-rata ramai tidak berpuas hati dengan ‘penerangan’ yang dibuat oleh pemandu Myvi tersebut yang bukan sahaja sukar untuk difahami bahkan mengeruhkan lagi keadaan semasa.

Pada masa yang sama, ada juga netizen tertanya-tertanya bagaimana perakam video kejadian kemalangan ini seolah-olah seperti tahu akan berlaku pelanggaran di antara motosikal dengan kereta Myvi tersebut?

Orang ramai terhibur apa mendengar wanita ini ‘berceloteh’ semasa merakam kejadian kemalangan yang berlaku berhampiran rumahnya. Klik pautan di bawah untuk baca lebih lanjut.

Celoteh Wanita Ini Ketika Rakam Insiden Myvi Langgar Myvi Buat Netizen Terhibur

Ambil Lajak Macam Bawa Lori, Netizen Simpati ‘Rider’ Nyaris Berlanggar Dengan Myvi

Myvi Salah Jalan, Buat ‘Potongan Tajam’ Hingga Nyaris Langgar Motosikal


Jadi Punca Kemalangan, Netizen Kecam Wanita Selamba ‘Tinggalkan’ Penunggang Motosikal Yang Jatuh

Tular satu rakaman video di mana seorang wanita meninggalkan penunggang motosikal terjatuh selepas lelaki itu berselisih di hadapannya.

Pada awal video itu, kelihatan seorang wanita cuba melintas jalan raya yang sesak dengan kenderaan. Semasa melintas, dia meluru tanpa memerhatikan keadaan sekeliling dahulu sehingga menyebabkan penunggang motosikal hilang kawalan semasa betul-betul berselisih di hadapan wanita terbabit.

Plastik di tangan wanita itu jatuh ke atas jalan, begitu juga dengan penunggang motosikal yang terjatuh beberapa meter dari tempat wanita itu berdiri.

Mungkin disebabkan terkejut, selepas memandang mangsa yang terjatuh itu buat seketika, wanita terbabit segera meninggalkan tempat kejadian dengan melalui ‘ruang kecil’ di antara pembahagi jalan tanpa mengambil semula plastiknya yang terjatuh itu.

Dia gerak lu pape roger camtu je ye. pic.twitter.com/pSy3kMwAGP

— MALAYSIA MOST VIRALL (@MALAYSIAVIRALL) June 30, 2022

Orang ramai yang berada di tempat kejadian memperlahankan kenderaan dan datang seorang lelaki untuk membantu mangsa. Daripada video itu, kelihatan mangsa masih boleh bangun tanpa perlu bantuan.

Tindakan wanita itu yang menyeberang jalan raya secara berbahaya itu mengundang kecaman warganet kerana dia bukan sahaja telah menjadi punca kemalangan, pada masa sama langsung tidak berasa bertanggungjawab untuk membantu penunggang motosikal terbabit.

Orang bodoh memang berlambak kat atas jalan raya, jadi kita kena sentiasa bersedia. https://t.co/XcFQblGfvZ

— Francis Toyota Coppola (@Qawiem_Hamizan) June 30, 2022

Kawan aku pernah hampir langgar pastu yang jalan kaki tu yang marah? Patut langgar je anak babi tersebut. Apa bangang pi lantas kat jalan busy https://t.co/USxHRVYDhm

— izzati looking for a cat (@1zz4tihabshi) June 30, 2022

Menurut netizen, kejadian berlaku di Jalan Klang Lama, pada pukul 8 pagi seperti yang tertera pada paparan rakaman video yang sedang tular itu.

Pada masa sama netizen mendoakan semoga penunggang motosikal itu dapat segera pulih seperti sedia kala dan mendapat keadilan terhadap kejadian yang menimpa kepada dirinya.

Seorang lelaki ditahan polis selepas melepaskan amarahnya dengan melanggar kereta JPJ menggunakan jengkaut sehingga terbalik. Tonton video penuh melalui pautan di bawah.

Marah Disaman Tiada Lesen, Pemandu Langgar Kereta JPJ Guna Jengkaut Ditahan Polis

Jadi ‘Punca’ Jalan Sesak, Kereta Pengiring VIP Kena Hon Dengan Pengguna Jalan Raya

‘Saya Sudah Beam, Lori Tak Bagi Laluan’ – Pemandu Hilux Beri Alasan Selepas Gagal Memotong


Jadi Simbol Kejayaan, Ini Kisah Di Sebalik Kapal Terbang Yang Diletakkan Di Hadapan Rumah

Mungkin ada yang pernah melihat gambar sebuah kapal terbang yang diletakkan betul-betul di hadapan sebuah rumah di Kuala Lumpur sebelum ini.

Namun tahukah anda kisah disebalik bagaimana dan kenapa kapal terbang tersebut boleh diletakkan di hadapan kawasan sebuah rumah di Taman Connaught ini ?

Kepada yang tertanya-tanya bagaimana dan kenapa kapal terbang tersebut diletakkan di atas tiang pagar rumah tersebut, laporan yang terbit di portal Says ini mungkin mempunyai jawapan buat segala persoalan anda.

Kisah itu menurut mereka diceritakan ibu kepada salah seorang penduduk di sana, Mun Hao yang sentiasa berjumpa dengan isteri pemilik rumah tersebut di pasar berdekatan.

Kapal terbang yang diletakkan betul-betul di halaman hadapan rumahnya itu menurutnya merupakan salah satu cara pemilik rumah tersebut meraikan kejayaan hidupnya.

Walaupun terpaksa melalui pelbagai kesukaran dalam hidupnya sebelum ini namun pemilik rumah tersebut dikatakan sentiasa bercita-cita untuk mahukan kapal terbangnya sendiri.

Mungkin sudah suratan takdir, pemilik rumah tersebut kemudiannya diperkenalkan dengan sebuah syarikat lapangan terbang melalui rakannya dan akhirnya berjaya menjadikan impiannya memiliki kapal terbang sendiri itu sebagai satu realiti.

Tambahnya lagi, kapal terbang itu bukan sahaja menjadi cara untuk pemilik rumah itu meraikan kejayaannya, namun turut menjadi tanda peringatan kepada kerja keras yang dilakukannya sebelum ini.

Jadi kepada anda yang masih mencari-cari idea untuk memiliki sesuatu barangan sebagai tanda ingatan di atas segala usaha yang telah dilakukan dalam kehidupan sebelum ini mungkin boleh menjadikan kisah lelaki ini sebagai inspirasi.

Mungkin ianya bukanlah sebuah kapal terbang namun apa-apa sahaja yang mengingatkan kita kepada kejayaan dan kesusahan yang dihadapi sudah pastinya berbaloi untuk dimiliki.

Baca kisah rumah ini pula yang tampil berbeza dengan pagar hadapan yang dihiasi barisan iPhone yang mengejutkan netizen sebelum ini. Klik pautan di bawah untuk membaca.

Kreatif Dan Unik, Rumah Lama Ini Jadi ‘Mahal’ Selepas Berpagarkan iPhone

Daripada Komik Jadi Realiti, Rumah ‘Kampung Boy’ Di Perak Bakal Dibuka Hujung Tahun Ini


Jadi Syarikat Penerbangan Pertama Ke Kertajati, AirAsia Mahu Hubungkan Pengembara Terokai Jawa Barat

AirAsia muncul sebagai syarikat penerbangan tambang rendah pertama yang terbang ke laluan antarabangsa ke dan dari Kertajati selepas pandemik.

Untuk pengetahuan anda, Lapangan Terbang Antarabangsa Kertajati ialah lapangan terbang kedua terbesar di Indonesia.

“Kami berbesar hati menjadi syarikat penerbangan tambang rendah pertama yang menghubungkan pengembara ke Kertajati, permata Indonesia yang belum diterokai.” kata Riad Asmat, Ketua Pegawai Eksekutif AirAsia Malaysia ketika pelancaran laluan baharu itu semalam.

Laluan ini berfungsi sebagai hab utama yang menghubungkan pengembara ke Bandung Raya, Cirebon dan kawasan sekitarnya, wilayah Jawa Barat dan sebahagian Jawa Tengah.

Bagi meraikan penerbangan sulungnya, AirAsia menawarkan tambang termasuk semua* dari Kuala Lumpur ke Kertajati daripada RM141 sehala. Tambang bernilai hebat ini juga tersedia untuk penerbangan pergi balik daripada IDR616,600 sehala.

Promosi ini tersedia bermula hari ini hingga 21 Mei 2023, untuk tempoh perjalanan antara 1 Jun dan 14 Disember 2023.


Jadi Tumpuan Seluruh Malaysia, Ini Sebenarnya Yang Berlaku Di IKM Lumut Pada Semalam

Sejak semalam mula tular beberapa perkongsian video dan gambar yang menunjukkan orang ramai beratur panjang di hadapan Institut Kemahiran Malaysia (IKM) Lumut, Perak.

Walaupun beberapa hantaran media sosial menyebut kejadian itu berlaku di IKM Manjung namun sebenarnya ia dirakam berlaku di IKM Lumut, menerusi pengesahan yang dibuat institut itu di laman Facebook mereka.

Hantaran-hantaran yang dibuat di media sosial sebelum ini mencuri perhatian netizen dengan ramai yang menyatakan simpati terhadap mereka yang terpaksa beratur panjang di bawah panas matahari.

Perkongsian gambar serta video orang ramai yang kebanyakannya berpakaian formal itu bagaimanapun tidak menyatakan dengan jelas apa yang dilakukan oleh kumpulan orang ramai di hadapan institut tersebut.

Keadaan masa pukul 9.00 pagi di dlm ikm lumut. #barai pic.twitter.com/qmYtojY9LS

Menyedari gambar-gambar itu telah tular di seluruh Malaysia, pihak IKM Lumut pada semalam akhirnya membuat satu hantaran mengenai situasi beratur panjang yang dirakam di hadapan institut mereka pada semalam.

“Ramainya yang nak masuk IKM Lumut? Jangan salah sangka, pada hari ini IKM Lumut menjadi tumpuan masyarakat dari seluruh Malaysia.

“Satu temuduga daripada Keretapi Tanah Melayu Berhad telah diadakan. Ramai calon tidak melepaskan peluang ini untuk mendapatkan pekerjaan dan antara mereka adalah bekas pelajar IKM Lumut,” tulis mereka di Facebook.

Temuduga pekerjaan yang menyebabkan orang ramai beratur panjang itu difahamkan adalah untuk mengisi kekosongan beberapa jawatan yang ditawarkan oleh Keretapi Tanah Melayu Berhad (KTMB) termasuk mekanik, pembantu teknik dan juga juruteknik.

Tangkap layar perkongsian mengenai jawatan kosong itu juga mula tular sejak semalam dan dapat dilihat dikongsikan netizen di akaun media sosial mereka. Dengan gaji yang ditawarkan ada yang hampir mencecah sehingga RM3,000 dan kesukaran untuk mendapatkan pekerjaan ketika ini maka tidak hairanlah sesi temuduga yang dijalankan pada semalam itu diserbu orang ramai dan tular di media sosial.

Walaupun dunia kini berdepan dengan pandemik global, namun ia tidak menghalang syarikat-syarikat ini daripada terus mengambil pekerja baru seperti kami pernah kongsikan di pautan di bawah sebelum ini.

Pasar PJ Old Town Tawar 1,000 Kerja Kosong Untuk Warga Tempatan Dengan Gaji RM2,000 Sebulan

Mr. DIY Tawar 1,000 Kerja Kosong Dengan Gaji RM1,200 Sebulan

‘Pandai Menari Sambil Membuka Durian?’- Kerja Kosong Ini Mungkin Sesuai Buat Anda


Jadikan Batu Sungai Sebagai Alas Makanan, Aksi Sekumpulan Pemuda Ini Undang Pelbagai Reaksi Netizen

Selepas lama ‘terkurung’ di rumah, semestinya ramai yang pergi melancong dan juga ke pusat rekreasi untuk melepaskan stress serta menikmati keindahan alam semulajadi.

Terbaharu, sebuah video TikTok tular di media sosial dimana memaparkan sekumpulan pemuda yang berkelah di kawasan air terjun. Mencuri tumpuan apabila mereka membasuh batu di air terjun tersebut dengan sabun untuk meletakkan makanan.

*Leptospirosis has entered the chat pic.twitter.com/oglUZgyMEm

— thaqif_imtiazz (@thaqif_imtiazz) September 29, 2021

Tidak meletakkan lapik plastik seperti shellout sebagai alas makanan, mi segera yang dimasak diletakkan begitu sahaja di atas batu sungai yang telah dibasuh dengan sabun.

Hal tersebut telah mendapat perhatian ramai dan para netizen mengatakan mereka terdedah untuk dijangkiti penyakit kencing tikus. Bukan itu sahaja, ada juga netizen yang mengecam tindakan para pemuda tersebut.

leptospirosis is one, but also imagine all the soap, oil and food waste being washed into the river after that. nak jadi adventurous tu boleh tapi fikir sikit consequences of your actions. this is both dumb AND gross https://t.co/ivw7YvGMVf

— Hannah Hon (@muuurmaid) September 29, 2021

omg i thought they’re gotong royong but being extra but whew i didnt expect that coming 🤢 https://t.co/npIEYAYGYN

— chachacha 🦭 (@littlesmolpeaaa) September 29, 2021

Left your brains at home or what?😒 https://t.co/Y5l9AoQUgS

— Схумитхира❄ (@afromaniaz) September 29, 2021

at least cover la with something??!!! https://t.co/xjyDb30I0M

Mana tidaknya, rata-rata pemuda tersebut seperti tidak memikirkan akibat daripada perbuatan mereka yang sedikit sebanyak mencemarkan air terjun dan juga bahayakan kesihatan mereka.

Malah, para netizen turut menasihatkan para pemuda tersebut untuk ke hospital membuat pemeriksaan agar tidak dijangkiti penyakit. Harap anda di luar sana tidak akan terikut-ikut aksi para pemuda ini.

Sementara itu, klip video tragedi kepala air di Filipina mendapat perhatian ramai. Klik pautan di bawah untuk ketahui lanjut.

Muncul Secara Mengejut, Klip Video Tragedi Kepala Air Di Filipina Ini Buat Netizen Seram

5 Lokasi Air Terjun Di Pakistan Yang Buat Saya Terus Mahu Ke Sana

7 Air Terjun Power Untuk Terjun Tiruk Bersama Kawan-Kawan


Jadikan Belajar Sebagai Hobi, Lelaki Ini Berjaya Raih 32 Ijazah Dalam Masa 21 Tahun

Seorang lelaki yang berasal dari Makassar Indonesia, Welin Kusuma berusia 39 tahun telah berjaya memperoleh 32 ijazah akademik dan bukan akademik selama 21 tahun dan dia dilaporkan tidak akan berhenti.

Jika namanya diletakkan sekali dengan ijazah yang diperoleh, ia akan menjadi Welin Kusuma, ST, SE, S.Sos., SH, S.Kom., SS, S.Ap., S.Stat., S.Akt., SIKom., SIP, MT , MSM, M.Kn., RFP-I, CPBD, CPPM, CFP, Aff.WM, BKP, QWP, CPHR, ICPM, AEPP, CBA, CMA, CPMA, CIBA, CBV, CERA, CSA, ACPA.

Ceritanya bermula pada tahun 1999 ketika berusia 18 tahun. Ijazah pertama yang beliau peroleh ketika itu adalah Kejuruteraan Industri di Universiti Surabaya, salah satu bandar terbesar di Indonesia.

Pada 2017, beliau pernah ditemu bual oleh beberapa media tempatan dan dia memberitahu mereka bahawa tidak ada pendidikan yang sia-sia dan itu adalah antara prinsip yang beliau pegang daripada dahulu lagi.

“Universiti adalah hobi untuk saya, saya berminat untuk belajar. Saya yakin bahawa dengan pergi ke universiti, saya akan mendapat pengetahuan yang berguna, “kata Kusuma kepada CNN Indonesia.

Tidak semua sijil yang diperoleh oleh beliau datang dari hanya sebuah universiti, beliau juga menerima beberapa sijil profesional dalam pelbagai bidang. Untuk rekod, beliau mempunyai 11 ijazah Sarjana Muda, tiga ijazah Sarjana dan 18 sijil profesional.

Soalan yang sering ditanya oleh orang adalah bagaimana beliau menguruskan masa untuk belajar. Kusuma memberitahu CNN bahawa beliau mempunyai empat kelas, kelas pertama berlangsung pada waktu pagi, manakala kelas kedua akan berlangsung di sebelah malam. Lagi dua kelas akan dilakukan dalam talian dan juga dihujung minggu.

Pada 2012 sahaja, Kusuma sudah mempunyai 18 sijil pada usianya 31 tahun. Dia telah memecahkan rekod untuk gelaran akademik paling banyak. Kusuma juga telah mencipta rekod sendiri sebagai pelajar dengan jam kredit yang banyak dalam satu semester iaitu 111 jam kredit – kebiasaan pelajar memerlukan 4 atau 5 semester untuk habiskan jumlah jam tersebut. Kusuma juga dilaporkan telah memiliki halaman Wikipedia sendiri.

Dalam karier kerja pula, Kusuma memulakan tugasnya sebagai pembantu pemasaran pada 2005. Sejak itu beliau terus berkembang menjadi seorang penganalisa bagi sebuah syarikat terbesar di Indonesia. Beliau juga dilaporkan mempunyai syarikat sendiri yang memberi perkhidmatan sebagai perunding.

Walaupun cerita Kusuma sudah buat kita ‘ngaga mulut’, namun beliau masih jauh untuk memecahkan rekod V.N. Parthiba, profesor di India yang menghabiskan 30 tahun bagi memperoleh 145 gelaran akademik.

Berikut adalah cerita lain yang anda boleh baca. Klik pautan di bawah untuk mengetahui lebih lanjut.

Anda Mungkin Dipecat Sekiranya Menghantar Sijil Dan Ijazah Palsu Kepada Majikan

Elon Musk Cari Pekerja Yang Tidak Mempunyai Ijazah, Tetapi Ada Kemampuan ‘Luar Biasa’

Kementerian Pendidikan Lancar Sistem e-Scroll Untuk Atasi Masalah Ijazah Palsu


5 Perbezaan Antara Siaran Analog Dan Digital Yang Perlu Anda Tahu

Seperti yang ramai sedia maklum sebelum ini, Malaysia pada awal tahun ini pernah mengumumkan untuk menamatkan siaran analog televisyen pada penghujung Mac bagi memberi laluan kepada siaran digital.

Walau bagaimanapun, cadangan ini telah ditangguhkan memperlihatkan masih ramai pengguna yang menggunakan siaran analog serta dijangka ditamatkan secara berperingkat.

Berdasarkan keputusan yang dibuat pihak kerajaan, pastinya ada tertanya-tanya apakah kelebihan siaran digital berbanding analog. Berikut merupakan lima perbezaan siaran analog dan digital yang menjadi fokus pihak kerajaan.

Masih ingat lagi sewaktu kecil dimana siaran digital masih baru di Malaysia, kebanyakan rumah masih menggunakan siaran analog dimana siaran yang diterima kadangkala kurang baik sekaligus memerlukan pengguna mengubah aerial TV?  Melalui siaran digital masalah ini tidak lagi berlaku secara tidak langsung membolehkan pengguna menikmati rancangan di TV tanpa sebarang masalah.

Apabila penerimaan signal yang baik, sudah pastinya kualiti yang diterima juga bertambah. Tidak hanya pengguna dapat menonton rancangan dengan kualiti yang baik, malah kualiti audio juga turut lebih baik berbanding siaran analog.

Bersesuaian dengan kebanyakan rumah ketika ini yang menggunakan TV berdefinisi tinggi, penawaran siaran HD juga membuatkan rancangan ditonton tampil lebih jelas. Semua ini berjaya direalisasikan melalui siaran digital manakala siaran analog cuma menyokong definisi biasa.

Sekiranya pada masa dahulu para penonton perlu menantikan tepat pada waktunya untuk menonton sesebuah rancangan, kini tidak lagi dimana anda boleh menontonnya secara interaktif dengan menonton rancangan yang dirakam atau secara atas talian dengan lebih mudah.

Siaran digital secara tidak langsung membolehkan para penonton lebih banyak pilhan saluran untuk ditonton. Berbeza dengan siaran analog yang cuma menawarkan sejumlah tujuh rancangan sahaja.

Untuk pengetahuan, Singapura hadir sebagai negara pertama di Asia Tenggara pada tahun 2017 memansuhkan siaran analog serta memfokuskan kepada digital sepenuhnya diikuti dengan Brunei. Malaysia dijangka bakal menjadi negara bebas siaran analog menjelang 2021.


Jadikan Gawx Art Sebagai Inspirasi, Lukisan ‘Awesome’ Budak 11 Tahun Ini Buat Netizen Kagum

Jujur kami katakan, bukan mudah untuk melukis dan tidak ramai yang memiliki bakat untuk melukis. Malah jika terpaksa lukis manusia ketika pelajaran pendidikan seni, mesti ramai yang melukis orang lidi, bukan?

Terbaharu, perkongsian pengguna Twitter @NuekYakob telah mendapat perhatian netizen dimana beliau telah berkongsi lukisan sepupunya yang ‘awesome’.

Tangan keras nak lukis aku ni mmg jeles teruk dengan cousin kecik aku ni.. impian nak jadi animators katanya pic.twitter.com/coT6EAzTZ7

Siapa sangka lukisan tersebut dilukis oleh seorang budak lelaki yang hanya berusia 11 tahun. Budak lelaki tersebut bernama Amir Addeen Abduh dan bakat yang dimiliki serta minatnya melukis disokong sepenuhnya oleh ahli keluarga.

Ketika dihubungi, difahamkan Amir mula menunjukkan minat melukis ketika berusia 9 tahun dan mula serius jadikan ia sebagai hobi ketika berusia 10 tahun. Malah, Amir menjadikan Gawx Art sebagai inspirasi dan sering belajar untuk meningkatkan skil melukisnya dengan melihat video-video di YouTube.

Amir memasang impian ingin menjadi seorang animator apabila dewasa kelak dan anda dapat lihat bahawa lukisan Amir memiliki gaya tersendiri dan ia adalah kunci kepada identitinya.

Berikutan perkongsian itu, rata-rata netizen kagum dengan bakat yang dimilikinya dan memberikan pujian kepada beliau. Malah, para netizen juga berharap impian Amir akan tercapai menjadi seorang animator.

Dia pnya lukisan nampak sgt hidup dan very colourful😍 sumpah adik bole pegi jauh👍 wah dh mcm cikgu2 aku ckp ni

Nice one kid! Bro klau bole pesan ngn family dy tlg guide btul2 ke arah animators dy tu. If x sure, tanya. We got WAU, Les Copaque n more smua will be obliged to help

Power budak ni. Kecik lg dah ada style lukis tu yg mahal. Suruh dia stay stroke mcm tu

Cantikk!! Kalau dah besar dan diteruskan bakat ni inshaAllah murah rezeki dia dlm bidang seni nanti Aamiin!

— Bebeqis💚🌏 (@pineapplejoo) June 2, 2020

Memang cantik dan berbakat besar adik Amir ini. Jangan berputus asa dan teruskan usaha mencapai cita-cita. Apa kata anda berikan kata-kata semangat kepada adik Amir ini pada ruangan komen.

Sementara itu, kami kongsikan beberapa artikel berkaitan kejayaan anak Malaysia yang pernah disiarkan di The Vocket pada pautan di bawah ini.

Nasi Lemak Bunga Telang Anak Malaysia Ini Berjaya Mencipta Nama Di Ireland

Wanita Malaysia Dipilih Jadi Model Pakaian Renang Patuh Syariah Baharu Nike

Terpilih Daripada Lebih 40,000 Permohonan, Dua Pelajar Malaysia Ini Bakal Ke Harvard


Jadikan McDonald’s Tempat ‘Study’, Pelajar Ditegur Supaya Hormati Pelanggan Lain

Jika anda seorang penggemar makanan segera dan sering berkunjung ke restoran-restoran kegemaran ramai rakyat Malaysia seperti McDonald’s dan KFC, sudah pasti anda pernah bertemu dengan sekumpulan pelajar yang dilihat sedang mengulangkaji pelajaran di sana.

Betul. Mengulangkaji pelajaran ataupun mengadakan group discussion di sebuah restoran yang mana tujuannya dibuka adalah untuk membolehkan pelanggan setia mereka menjamu selera.

Tindakan mereka menggunakan ruang makan yang telah disediakan di restoran ini kadang-kala sedikit mengganggu pelanggan yang datang untuk menjamu selera.

Terutamanya di waktu puncak seperti lunch hour dan juga makan malam.

Seperti yang dikongsikan seorang pengguna Twitter ini yang menceritakan pengalaman peribadinya dalam menghadapi situasi pelajar yang belajar secara berjemaah di McDonald’s dan kemudiannya ditegur oleh seorang pelanggan di sana.

I saw this pic , i ade story sikit, that time i dgn my friend ke mcd sec26.. tgh que nk order nmpk la ade 1family ni ber5 ade ank kecik 4-7 tahun 2 org & another 1 umur 12 tahun cmtu Chinese* pic.twitter.com/OnANpM0vUr

Menurut perkongsian yang dibuat Cik Anas, kejadian pelanggan tersebut menegur sekumpulan pelajar yang mengulangkaji di sana bukanlah dibuat secara membuta-tuli.

Namun ia disebabkan tindakan pelajar tersebut yang terlebih dahulu menegur sebuah keluarga kerana mendakwa kanak-kanak tersebut membuat bising ketika mereka sedang belajar.

Dgn nada agak kasar* ade sorang budak perempuan dri group student tuh sounds Chinese yg tgh gelak2 smbil pegang gadget tu *Boleh tolong senyap x? Both of u disturbing our study.. kitorang x fokus.. kuat ye* die sound, kuat* smua org tgok pompuan yg sound tuh..

Tidak mahu mengeruhkan keadaan, keluarga tersebut kemudiannya akur dengan permintaan pelajar tersebut tetapi menyedari seperti ada sesuatu yang tidak kena dengan tindakan pelajar tersebut memarahi keluarga tersebut, seorang pelanggan lain tampil ke hadapan.

Then family Chinese tuh mcm x nk keruh keadaan die calm kn akak tu.. * x pa x pa, saya pun sudah mau habis makan nnt kitorang pegi.. akak tu ucap balik u stay here .. diorang yg sepatut pegi sebab sini bkn tmpt study sini tmpt makan..

Kejadian tersebut juga turut mendapat reaksi yang pelbagai dari netizen tentang kewajaran kumpulan pelajar yang biasanya mengulangkaji pelajaran di restoran-restoran ini.

Walaupun tidak ada peraturan yang melarang mereka dari mengulangkaji pelajaran di sana kerana mereka juga mungkin adalah pelanggan restoran itu sendiri  namun mereka seharusnya lebih memahami dengan keadaan persekitaran.

Since tweet ni blow up, ade la some student yg bitter,i tweet ni bkn i marah korang study kt mcd, but..uoll marah org yg bising kt mcd tu sbb uoll x boleh fokus study wtf?! Rmai je yg study kt mcd tpi okey je boleh hadam org bising, make sense lah kau kt mcd bkn kt library 😑

Secara dasarnya, restoran adalah tempat untuk orang ramai menikmati hidangan masing-masing di dalam keadaan yang tenang dan berbual bersama kawan-kawan ataupun keluarga.

Tidak salah untuk pelajar mengadakan sesi perbincangan bersama rakan-rakan, namun sebagai rakyat dan masyarakat yang bertanggungjawab, kita seharusnya lebih bertimbang rasa dan bertolak ansur ketika berada di tempat awam.

Selepas membaca perkongsian yang telah ini, apa pandangan anda terhadap pelajar-pelajar yang menggunakan kemudahan di restoran-restoran makanan segera ini untuk dijadikan tempat mengulangkaji pelajaran?

Adakah ia sesuatu yang wajar ataupun tidak untuk dilakukan?

McDonald’s baru-baru ini juga telah melancarkan Spicy McNuggets yang dikatakan mampu memberikan lebih kick kepada deria rasa anda. Klik pautan di bawah untuk membaca.

McNugget Pedas, Menu Terbaharu McDonald’s Yang Pasti ‘Kick’ Deria Rasa Anda

Pedas Sangatkah ‘Ayam Goreng Extra Spicy 3X’ McDonald’s Ini?

‘Oreo Cookies & Cream Pie’ Antara Menu Baharu Diperkenalkan McDonald’s Malaysia


Jadikan Perut Mangsa ‘Punching Bag’, Video Buli Pelajar Di Salah Sebuah Maktab Tular

Tular sebuah video yang menunjukkan beberapa pelajar melakukan aktiviti buli di salah sebuah institusi pendidikan. Tidak dapat dipastikan di mana kejadian tersebut berlaku, namun melalui penampilan kesemua pelaku dan juga mangsa. Kebanyakan mereka dipercayai pelajar sekolah.

Dalam video yang sudah tular di laman Instagram, Facebook dan Twitter, kelihatan seorang pelajar berbaju merah telah dijadikan ‘bahan uji kaji’ oleh para pelajar lain. Mereka seolah-olah menjadikan perut mangsa sebagai punching beg untuk menguji kekuatan tumbukan masing-masing.

Kedengaran salah seorang pelajar yang berada di sekeliling mangsa memberi galakan kepada rakannya yang lain untuk menumbuk lebih kuat dan mangsa pula hanya berada di tengah-tengah seolah tidak berdaya untuk melakukan sesuatu.

Melalui satu tangkap layar yang dimuat naik di laman Twitter pula, dipercayai bahawa kejadian ini berlaku di salah sebuah maktab. Namun ia tidak dijelaskan secara terperinci nama penuh maktab tersebut. Mesej tersebut hanya meminta mereka yang memuat naik video tersebut untuk memadam video itu bagi menjaga nama maktab.

Nak jaga nama maktab atau sebaliknya? Aku dah tolong mudahkan kerja lah ni. Tunggu polis sampai pic.twitter.com/kQCR7LNc85

Video tersebut juga mendapat reaksi pelbagai daripada netizen, salah seorang pengguna Facebook di ruangan komen telah meminta pihak polis untuk segera mengambil tindakan sebelum kejadian lebih teruk berlaku, “Tolong ambil tindakan ke atas budak-budak bodoh ini. Mula-mula begini la diorang berani buat last-last sampai mati anak orang di buli.”

Ia juga mendapat perhatian Marina Ibrahim, seorang ahli politik yang aktif di Twitter. Dalam ciapannya, Marina meminta agar orang ramai untuk menularkan video tersebut supaya pelaku ditangkap dan dibawa ke muka keadilan, “Tak bagi sebar video atas alasan maktab akan ambil tindakan, sila jangan percaya. Netizen akan bantu uruskan sehingga pelaku masuk penjara.”

Nitizen akan bantu uruskan sehingga pelaku masuk penjara. https://t.co/zs6dUXwN6G pic.twitter.com/FrXXQsv0BD

— Marina Ibrahim (@Marina_Ibrahims) December 9, 2021

Manakala salah seorang pengguna Facebook pula meminta agar budaya buli dihentikan serta merta kerana kita sudah melihat bagaimana kesan buli telah menyebabkan keluarga arwah Zulfarhan Osman menerima kesannya sehingga sekarang.

Video itu kini telah ditonton dan dikongsikan oleh pelbagai pihak di semua platform media sosial. Ia juga mendapat reaksi geram dan marah daripada netizen. Selain itu, desakan kepada pihak polis dan Kementerian Pendidikan Malaysia (KPM) untuk segera mengambil tindakan terus dilaungkan oleh netizen.

Setakat laporan ini ditulis, pihak polis masih belum membuat apa-apa kenyataan.

Tiga remaja dari Kelantan buli dan belasah budak berusia 13 tahun disebabkan ayam goreng. Untuk bacaan lanjut, klik pautan di bawah.

Tiga Remaja Di Kelantan Buli Dan Belasah Budak Berusia 13 Tahun Disebabkan Ayam Goreng

Anak Dibuli Hingga Alami Tekanan Perasaan Melampau, Keluarga Tuntut RM2 Juta Dari Sekolah

Mangsa Buli Bangun Pukul Semula Pembuli Buat Netizen Rasa Puas Hati


Jadikan Straw Coffee Bean Sebagai Pasta, Menu Pelik Lelaki Ini Buat Netizen Keliru

Umum mengetahui bahawa straw Coffee Bean boleh dimakan tetapi tidak digalakkan. Malah, pekerja Coffee Bean juga pernah viral pernah berkongsi rasa straw tersebut yang diperbuat daripada beras.

Terbaharu, seorang pengguna TikTok @kumpenghan telah berkongsi sebuah video memaparkan dirinya mengambil straw Coffee Bean dengan banyak dan juga membeli aiskrim McDonalds. Apa yang mengejutkan adalah, starw tersebut dijadikan pasta dan aiskrim menjadi bahan untuk kuah carbonara.

They say the straw is turtle friendly. What could go wrong? #coffeebean #straw #Mcd #carbonara #recipe

♬ Comical and a little silly carefree music(831995) – Etsuo Kawasaki

Perkongsian tersebut meraih perhatian netizen dan rata-rata netizen berasa terkejut kerana lelaki itu menjadikan straw Coffee Bean itu sebagai pasta. Malah, memasukkan aiskrim McDonalds ke dalam kuahnya juga cukup pelik dan hasilnya tidak menyelerakan.

Para netizen juga bertanya kepada lelaki tersebut apakah rasa pasta yang dibuatnya kerana dapat dilihat kuah carbonaranya cair bukannya pekat seperti kebiasaan. Tidak hanya itu, ada juga netizen mengatakan pasti selepas ini Coffee Bean akan kenakan caj untuk straw kerana lelaki itu ambil dengan banyak bagi mengelakkan kejadian berulang.

ternampak video ni kat tiktok petang tadi. stress aku dia rebus straw coffee bean jadi pasta 😂 https://t.co/VupunT4UGx

— Khairulaming (@khairulaming) November 15, 2021

Video itu juga mendapat perhatian Khairulaming dan beliau mengatakan terus berasa murung dan stress selepas melihat resipi menjadikan straw Coffee Bean sebagai pasta. Ketika artikel ini ditulis, video tersebut telah meraih lebih 900 ribu tontonan dan mendapat 73 ribu tanda suka.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Pernah Kutuk Rakyat Kelantan, Kini Caprice Kahwin Wanita Kelantan Senyap-Senyap?

‘Geng Kuda’ Tinggalkan Najis Di Drive-Thru McDonalds Raih Kecaman Netizen

‘Macam Jemur Kain’- Penganjur Dikritik Selepas Artis Luah Kekecewaan Karya Seni Disidai


Merajuk Dengan Amran, Bolehlah Layan ‘Jadilah Seperti Rashid’

Hari tu, Meran tulis sesuatu. Ramai ibu-ibu marah dengan Meran.

Ibu-ibu marah. Ibu-ibu geram. Ibu-ibu menyampah.

Kami tak tengok ibu-ibu gaduh dengan Meran tapi ramai yang bercerita.

Ramai sangat bercerita, sampaikan, tak habis cerita lagi pasal Meran sampai sekarang.

Ibu-ibu, kalau merajuk dengan Meran, bolehlah layan Rashid. Tengok cerita Rashid. Cerita Rashid pun kelakar juga. Rashid pun bijak juga.

Rashid macam Meran, suka bagi nasihat. Tapi Rashid tak garang.

Rashid baik. Lepas alarm berbunyi, dia terus mandi, solat subuh. Rashid tak biarkan satu rumah dengar bunyi jam sambil dia berdengkur.

Rashid bertimbang rasa. Setiap masa. Depan ATM pun Rashid fikir tentang orang yang beratur belakang dia.

Rashid tak kaya, tapi tak susah. Alhamdulillah mampu pakai iPhone 1. Tapi dia diam-diam, tak bagitau satu dunia.

Sedih-sedih pun, Rashid masih mampu berfikir. Bila bergaduh, takdelah pula dia ber'cerekarama' untuk tatapan dunia.

Kami suka Rashid, dia baru 'hidup' semalam. Dia hanya lapar, tak lapar perhatian. Rashid bijak.

Rashid tak suka menunjuk. Minum Starbucks pun, Rashid tau untuk simpan sorang-sorang.

Rashid positif, tak dera telinga orang. Rashid pakai earphone di tempat awam.

Cuma.. jangan buat Rashid rasa desperate. Nanti dia jadi scammer.

Satu sebab Rashid kekal bijak, sebab dia tengok animal planet. Tak dera otak tengok benda-benda yang lagi susah daripada sains dan matematik.

Sebab Rashid bijak, bila dia lapar, dia terus pergi kedai. Tak buat soalan acah-acah comel di Facebook.

Ada orang kata page Rashid macam "Be Like Bill". Tapi Rashid tak kisah.

Semalam page Jadilah Seperti Rashid baru ada 8000 likers. Hari ni dah nak dekat 100,000. Patutlah ramai nak jadi admin "Jadilah Seperti Rashid". Tapi Rashid bijak, dia tak mintak jadi admin.

Vocket nak doakan page Rashid terus maju jaya. Sebab Rashid kelakar. Dan positif. Tapi Vocket nak jadi seperti Rashid. Jadi Vocket tarik balik doa di Facebook, dan doa atas tikar sembahyang.

Kalau anda nak jadi baik dan bijak seperti Rashid, bolehlah pergi ke FB Page 'Jadilah Seperti Rashid'.

BACA: Bagaimana Fanpage Pembuat Video Lawak Ini Dapat 8000 ‘Like’ Setiap Hari

LIKE dan FOLLOW Vocket di Facebook serta Instagram


Jaga-Jaga, Krisis Perbankan AS Bakal Beri Kesan Kepada Kemelesetan Ekonomi Tahun Ini

Krisis perbankan di Amerika Syarikat berpotensi mendorong kepada kemelesetan ekonomi pada akhir tahun 2023. Ini merujuk kepada dokumen Rizab Persekutuan (The Fed) yang dikeluarkan Rabu lalu.

Dokumen itu adalah minit mesyuarat Jawatankuasa Pasaran Terbuka Persekutuan, termasuk pembentangan daripada ahli mengenai potensi kesan kegagalan Silicon Valley Bank dan kegawatan lain dalam sektor kewangan yang bermula pada awal Mac.

Walaupun timbalan ketua penyelia Fed, Michael Barr, berpendapat sektor perbankan masih sihat dan berdaya tahan, pakar ekonomi melihat situasi ini akan memberi menjejaskan sektor ini.

“Mengenai kesan ekonomi kes sektor perbankan baru-baru ini, unjuran kakitangan pada mesyuarat Mac termasuk kemelesetan sederhana bermula akhir tahun ini, dengan pemulihan dalam tempoh dua tahun akan datang,” kata ringkasan mesyuarat itu. 2023).

Unjuran selepas mesyuarat menunjukkan bahawa Fed menjangkakan pertumbuhan keluaran dalam negara kasar (KDNK) hanya 0.4% tahun ini. Krisis itu menimbulkan spekulasi bahawa Fed mungkin menahan kadar faedah. Sebaliknya pegawai menegaskan bahawa lebih banyak perlu dilakukan untuk membaikkan inflasi.

Pegawai pada mesyuarat dasar Fed atau FOMC akhirnya memilih untuk menaikkan kadar faedah penanda aras 0.25 mata, peningkatan kesembilan pada tahun lepas. Itu membawa kadar dana ke dalam julat sasaran 4.75-5%, yang tertinggi sejak akhir 2007.

Kenaikan kadar berlaku kurang daripada dua minggu selepas Silicon Valley Bank bankrap. Kegagalan SVB dan dua yang lain mendorong Fed untuk mewujudkan kemudahan pinjaman kecemasan untuk memastikan bank dapat meneruskan operasi.

Kebimbangan terhadap keadaan ekonomi yang lebih luas kekal tinggi, terutamanya mengenai isu perbankan. Berikutan kejatuhan SVB dan institusi lain, pegawai Fed membuka kemudahan pinjaman baharu untuk bank.


Jaga-Jaga Pemilik Akaun Maybank

Terkini, pemilik akaun Maybank dinasihati berwaspada terhadap kemunculan sindiket penipuan ‘Spoofing’ yang sedang giat berleluasa. Menurut Timbalan Pengarah JSJK (Siber dan Siasatan Multimedia), Senior Asisten Komisioner Datuk Kamaruddin Md Din, pihaknya mengesan wujud rangkaian sindiket baru yang menyamar sebagai pegawai bank khususnya Maybank untuk menipu orang awam.

Melalui teknik operasi ini, sindiket tersebut akan menghubungi telefon mangsa secara rambang sebelum memulakan perbualan dengan mendakwa nama mangsa digunakan individu tertentu untuk melakukan pinjaman peribadi.

“Ahli sindiket akan memperkenalkan diri sebagai pegawai bank sebelum meminta mangsa menyatakan nama penuh dan nombor MyKad untuk tujuan pengesahan.

“Suspek kemudian mendakwa ada individu yang menyamar dan membuat pinjaman peribadi menggunakan identiti mangsa,” katanya.

Apabila mangsa mula panik, suspek akan menasihati mereka untuk membuat aduan dengan Bank Negara Malaysia (BNM) atau Polis Diraja Malaysia (PDRM) dengan memberi nombor telefon yang sudah diubah menggunakan ‘platform voice over internet protocol’ (VOIP) untuk memperdaya mangsa.

“Meskipun itu bukan nombor asal BNM atau PDRM akan tertera nombor asal dua agensi kerajaan pada telefon pintar mangsa menggunakan peralatan VOIP,” katanya.

Jelas beliau lagi, sebaik sahaja mangsa menghubungi nombor itu, seorang lagi ahli sindiket yang menyamar sebagai pegawai BNM atau PDRM akan menjawab panggilan itu. ‘Pegawai palsu’ itu pula akan meminta maklumat perbankan dan kad kredit mangsa kononnya untuk tujuan pengesahan dan semakan.


Jaga-Jaga Perokok, Anda Akan ‘Ditazkirah’ Jika Bawa Rokok Sebelum Jam 2 Petang

Perokok di negeri Melaka bakal menerima notis daripada Jabatan Agama Islam Melaka (JAIM) jika didapati membawa atau terbawa rokok sebelum jam 2 petang sepanjang bulan Ramadan ini. Mereka yang diberikan notis diminta untuk ke pejabat agama dan bakal ‘ditazkirah’ dengan tujuan untuk tidak mengulangi perbuatan tersebut.

Memetik laporan Sinar Harian, Pengarah JAIM, Datuk Che Shukri Che Mat melihat pendekatan ini sebagai tindak balas selepas jabatan itu menjumpai dua individu yang membawa rokok pada siang hari dalam Operasi Plastik Hitam Bersendawa. Menurutnya, dua individu warga emas yang ditemui di lokasi berbeza itu memberikan alasan terbawa rokok kerana memakai seluar yang sama malam tadi.

“Ketika diperiksa, memang individu berkenaan beritahu tidak menghisap rokok tetapi ada bau, logik ke kalau bau rokok malam tadi masih tak hilang. Kita bukan nak saman tetapi pendekatan itu diambil supaya perbuatan tidak diulang. Kita pun tidaklah sampai nak mandikan mereka seperti jenazah kerana tiada bukti lagi mereka bersalah,” katanya kepada Sinar.

Selain rokok, pengguna tegar vape juga bakal berhadapan tazkirah dan saman sekiranya digunakan pada siang hari. Mereka yang ditangkap bakal didenda tidak melebihi RM500 bagi kesalahan pertama di bawah Seksyen 49 Enakmen Kesalahan Syariah Negeri Melaka 1991.

Ingkar arahan majikan kerana mahu berpuasa, dua bodyguard dibelasah dan diacu pistol. Rujuk pautan di bawah untuk membaca.

Ingkar Arahan Majikan Kerana Mahu Berpuasa, Dua ‘Bodyguard’ Dibelasah Dan Diacu Pistol

Jadi ‘Ikon’ Orang Tak Puasa, Anak Bell Ngasri Kena Senda Di Sekolah

Mahu Jaga Aib ‘Geng Plastik Hitam’, Tiada Lagi Van Jenazah Tangkap Orang Ponteng Puasa Di Johor


‘Jaga Lu Punya Adab’- Malek Tampil ‘Sekolahkan’ Usahawan Yang Biadap Dengan Warga Emas

Kecoh sejak semalam di media sosial apabila seorang usahawan produk tampil memuat naik sebuah video bercakap secara biadap dan memalukan kumpulan gelandangan.

Melabelkan warga emas ini sebagai malas dan banyak bermain-main dalam hidup sewaktu muda sekaligus telah membuatkan orang ramai kurang senang dengan individu ini. Lebih membuatkan para netizen bengang adalah kata-katanya yang mengatakan “God sent me to help you” kepada kumpulan gelandangan tersebut.

Tidak hanya mendapat kecaman daripada para netizen, selebriti Aaron Aziz yang popular dengan watak Malek dalam filem KL Gangster tampil berkongsi video berkenaan di Instagram beliau memaklumkan kepada usahawan berkenaan untuk menjaga adab dan tidak kurang ajar dengan warga emas.

A post shared by Aaron Aziz (@aarondwiaziz)

Saranan daripada Malek nyata mendapat sokongan rakan artis serta para netizen yang lain di mana rata-ratanya geram dengan tindakan usahawan terkenal berkenaan.

Selain Aaron Aziz, insiden tersebut turut mendapat perhatian selebriti lain seperti Harith Iskandar, Caprice dan Sherry Ibrahim yang turut memuat naik video yang sama.

A post shared by Harith Iskander™ (@harithiskander)

A post shared by Caprice (@capriceofficial)

A post shared by Sherry Ibrahim (@sherryibrahim)

Berdasarkan kecaman yang diterima, difahaman usahawan terkenal tersebut baru sahaja membuat permohonan maaf atas tindakan yang dibuat. Beliau turut memaklumkan sepanjang beliau hidup, beliau tidak pernah biadap kepada sesiapa khususnya kepada warga tua dan memaklumkan niat beliau sekadar untuk membantu serta mengubah hidup golongan gelandangan ini.

Beliau juga turut memohon maaf kerana tidak memakai pelitup muka ketika bercakap dan mengakui beliau sudah dipanggil pihak polis di Ibu Pejabat Polis Daerah Dang Wangi dan dikenakan kompaun.

Ketahui lebih lanjut mengenai isu yang berlaku antara usahawan ini bersama warga emas dengan klik pautan di bawah.

Malukan Dan Biadab Dengan Warga Emas, Usahawan Ini Sekali Lagi Cetus Kontroversi

‘I’m Sorry Malaysia’ – Usahawan Tampil Buat Penjelasan Apa Yang Terjadi Dalam Video Tular

Kalau Kuasa Dan Pengaruh Tanda Berjaya, Maka Firaun Adalah Idola Kita


Jaguar Land Rover Akan Jadi Pengeluar Kereta Elektrik Sepenuhnya Menjelang 2025

Pada pagi semalam, Jaguar Land Rover (JLR) telah mengumumkan akan mengubah produksi mereka untuk menjadi jenama kereta elektrik sepenuhnya dalam tempoh lima tahun, sementara Land Rover pula akan mengeluarkan enam buah kereta elektrik menjelang tahun 2025.

Menurut Ketua Pegawai Eksekutif Jaguar Land Rover, Thierry Bolloré menyatakan kereta pertama elektrik sepenuhnya Land Rover akan diperkenalkan pada tahun 2024. Manakala lima buah kereta lagi akan diperkenalkan dalam tempoh dua tahun tersebut.

Thierry Bolloré turut mengakui syarikat itu berkemungkinan akan mengorbankan volume for profit untuk mencapai sasaran pelepasan sifar karbon pada tahun 2039. JLR juga akan mula menguji prototaip sel elektrik bahan bakar hidrogen di jalan raya UK tahun ini kerana mahu memansuhkan penggunaan enjin diesel sepenuhnya pada tahun 2026.

“Menjelang pertengahan dekad, Jaguar akan muncul sebagai jenama mewah elektrik tulen dengan portfolio reka bentuk baru yang menarik dan mempelopori teknologi generasi akan datang,” kata Thierry Bolloré.

Thierry Bolloré mendedahkan bahawa JLR akan menghabiskan £2.5 bilion pound (RM14 billion) setahun untuk projek pembangunan ini dan kereta prototaip akan tiba di jalan raya UK dalam 12 bulan hadapan sebagai sebahagian daripada program pelaburan jangka masa panjang.

Baca lagi artikel-artikel berkaitan kereta elektrik yang pernah kami siarkan sebelum ini melalui pautan di bawah.

Teknologi Tesla Didakwa Mampu ‘Mengesan’ Hantu Semasa Memandu?

Tesla Kembali Lancarkan Kereta Model S Dan Model X Dengan Nafas Baru

Bekas Naib Presiden Porsche Chassis Sertai Projek Apple Car